text:
KO MBONA INKONGORO (CHAROGNARDS) NKABURA RUBANDA
- Views 4557
(Ijoro rirerire riraguye,rizanye n’abapfuye) “The long night is coming and the dead come with it” Game of Thrones
Ejo bundi numvise umuntu avuga ko imwe mu mpamvu abiru ba Kagame bemeje ko abanyarwanda baguye mu mahano yatangijwe na FPR n’abacurabwenge bayo muri 1990 batagomba gushyingurwa ahubwo kw’amagufa yabo agomba guhora yanitse ku karubanda, ari ukugirango abazimu b’abo bage bahora biruka mu Rwanda bakwiza urwangano n’umwiryane, aribyo musingi w’ingoma y’ubugome n’amacakubiri, kalinga nshya, n’umwami wayo Kagame I. Ku bazi kubandwa no guterekera ubwo nimwe mubwirwa, nimubandwe, nimuraguze nimuhamagare Nyabingi murebe niba hari icyo yabamarira. Abakirisitu namwe nimufate imisaraba n’amashapule musabire Kagame n’abiru be bagarure ubwenge ku gihe, maze uku kwezi inkotanyi zahinduye ukwo gushyira umunyu mu bikomere by’abanyarwanda kwongere kuba ukwo kwibuka no kuzirikana ubuzima bw’abanyarwanda bose baguye mu ntambara ya 1990-1994.
Ikindi rero nabonye kirimo kugaragara muri iki gihe, nuko aba bazimu bagomba kuba banafata indege bakajya mu Burayi no muri Amerika kuvuruga imitwe y’abanyapolitiki bavuga ko barwanya Kagame, maze bakabavugisha amagambure. Bigatuma bamwe biteranya, bakigabanya, bakikuba na zeru ngo kugirango nibakandagira magi atameneka. Ibi nibyo bituma abantu bari bafite amasaha na za kalendari muri 1994 batinyuka kuvuga ko hari indi tariki ubwicanyi bwo muri 1994 bwatangiriyeho itari iya 6 Mata, ibi bakaba babivuga akenshi ngo kugirango badakomeretsa, abemeza ko abantu bapfuye indege ikimanuka n’abari muri iyo ndege atari abantu, kuko nta zina ry’ikizungu amahanga yahaye urupfu rwabo nka jenoside.
Aba bazimu rero batuma hari n’abafata uku kwezi bakajya mu nganzo bagashotorana, baniriza ngo bari gukomeretswa imitima n’abamera ibinyuranye n’ibyo bemera. Ni muri urwo rwego ujya kumva ukumva umuntu nka Nduhungirehe uzwi nk’umumotsi wa Kalinga ku mbuga mpuzambaga,yihaye gutuka Kayibanda ngo arebe ko abiru bamwagaza ipfupfu agasinzira maze akibagirwa ibyo abamwagaza bakoreye umuryango we. Hari rero n’abibwira ko bazi kuzimiza no kuryongora kuburyo ibyo bavuze biryohera amatwi ya buri wese, akenshi bibagiwe ko abanyarwanda bose batabaye muri FPR kandi ko batanayibuka nk’umukiza w’abanyarwanda ahubwo ko bayibuka nk’icyorezo cy’indwara kirimbuzi kitarabonerwa umuti.
Tumwe muri bene utwo tugambo dushotorana twatumye mpagarika umuco wanjye wo kwicecekera muri uku kwezi twaturutse mubyo bamwe bavuze ku rupfu rwa Jacques Bihozagara aho hari uwibukije abanyarwanda ko ngo yaba yarigeze kubishongoraho, nako kwishongora ku ntore z’abahutu muri FPR ko ngo abona intore akabura inkotanyi.Kuri we intore(Rucagu n’abasa nawe) ni babi naho inkotanyi (Mazimpaka n’abasa nawe) ni beza.
“Ubwo FPR yizihizaga imyaka 25 imaze ishinzwe, nanditse inyandiko nise nti :   Icyo gihe mu batumirwa bari bitabiriye iyo sabukuru y’Inkotanyi, nkuko inyandiko yanjye yabivugaga, nabonaga intore nkabura inkotanyi. Warebaga imbere ukabona umufasha wa Nyerere ukabura umufasha wa Rwigema; Wacyebukaga hirya ukabona Rucagu ukabura Mazimpaka! Waterera amaso hirya ukabona Rwarakabije ukabura Bihozagara…… Birababaje cyane kubona FPR yizihiza umunsi nk’uriya ukahabura umugabo Mazimpaka, ukahabura umugabo Bihozagara; warangiza uyu munsi amaze kwicwa ukarata ubutwari bwe” Gasana Gallican.
Aha Gasana Gallican yatondekanyije abantu abagereranya ngo bamwe ari intore abandi ari inkotanyi. Agereranya umugore wa Nyerere n’uwa Rwigema( ibi byarancanze kuko ntazi icyo umugore wa Nyerere yaje gukora mu mahomvu y’iz’amarere). Nuko agereranya Rucagu na Mazimpaka na Rwarakabije na Bihozagara. Aha nibajije aho Rwarakabije ataniye na Bihozagara ndahabura uretse ko mbona umwe akanura nk’uwanizwe n’igufa undi agakanura nk’uwicariye igiti gisongoye. Hari abantu bumva tuvuze kalinga bagahwihwisa ngo ntitwagombye kuyivuga ngo kuko kuyivuga bikomeretsa abatutsi, nk’aho abatutsi bose bagize uruhare muri Kalinga cyangwa se bakaba aribo yakomerekeje kurusha abandi, ku buryo kuyivuga bibibutsa ububi bwayo. Hari n’abashaka kutwumvisha ka Kanjogera yari Mother Tereza kuburyo muri iki gihe bajya mu mihango y’ubukwe bakabwira umugeni ko ari mwiza nk’umugabekazi Nyirayuhi nyina wa Musinga.
Ndagirengo mbwire inkotanyi z’ubu n’abazibayemo bapfa na Kagame ko yaretse ba Rucagu bakita mu mata nk’isazi, ko kudukorera urutonde rw’abantu bicaye bagacura umugambi wo gutangiza imivu y’amaraso ikomeje gutemba mu Rwanda no mu karere kose, kuva kw’itariki ya 1 Ukwakira 1990 ukabita intwari, bitadukirigita kuburyo twicwa n’ibitwenge. Bitwibutsa abacu bapfuye muri ayo mahano, bitwibutsa ibinyoma byatangiranye n’aya mahano kandi bigikomeza uyu munsi. Gushaka kutwumvisha ko Rwigema yari intwari ariko ko Kayibanda ari umujenosideri ntibidutera akanyamuneza, bitwibutsa ko mbere ya Kayibanda hariho Kalinga, kandi ko itari itamirije indabo, kandi ko itirirwa izenguruka igihugu itanga amata, nk’uko abiru bo muri iki gihe birirwa babibeshya.
Abo Kagame yabeshye ngo imitima yacu ibamo ibyondo kuko azi ko akikijwe n’ibisahiranda bitabona inyungu za rubanda, bagombye guhagarara gato bakibaza niba umuriro wari mu mitima yabo bari Nakivale warazimye igihe batangiraga kumena amaraso mu majyaruguru y’igihugu, kandi icyo gihe umuryango w’ababibumbye wari mu biganiro na Leta y’u Rwanda ngo impunzi zitahe. Niyo mpamvu jye ndeba iruhande rwa Kagame nkabona inkongoro(bene bya bisiga birya inyamaswa zapfuye n’imirambo y’abantu) nkaba ntabona Rubanda.
Twabishaka tutabishaka, tugomba kubana mu rwatubyaye. Kagame na FPR ye babishaka batabishaka tuzataha, nafunga inzugi tuzazica niyubaka inkuta tuzazisimbuka. Abatekereza ko bashobora gukomeza kwigisha ko amaraso y’abamwe aruta ay’abandi bazasanga ko imibare yabo icuramye, kuko hari benshi batangiye kubona ko amateka y’igihugu cyacu yanditswe n’ababeshyi bafite inyungu zo gukomeza kurengera ibinyoma, igihe cyose rubanda itarisubiza agaciro kayo ngo ishyireho inzego z’ubuyobozi zirengera uburenganzira bwa buri wese nta kuvangura. Umucunguzi ni Rubanda.
DARIUS MURINZI
3 Responses to KO MBONA INKONGORO (CHAROGNARDS) NKABURA RUBANDA
-
I got what you intend, thankyou for putting up.Woh I am lucky to find this website through google. Being intelligent is not a felony, but most societies evaluate it as at least a misdemeanor. by Lazarus Long. kkkaefbkfegeabgb
-
It is rare for me to uncover something on the web thats as entertaining and intriguing as what you have got here. Your page is sweet, your graphics are great, and whats much more, you use source that are relevant to what youre saying. That you are undoubtedly one in a million, well done! dkgkekbfgdde
-
Hahahha babwire ahari bazumva arikose bazumvaryari


c: text/html

text:
N’ubwo iteka tubona ubuzima burimo inzitane akenshi hari igihe tuba twazikururiye,izi nzitane zidutera kwicuza ndetse no guharika umutima ariko kandi hari igihe tugira ngo n’umwaku utugendaho,hari uburyo muntu yagakwiye kwitwa mu bibazo by’ubuzima kabone n’ubwo byaba bimena umutwe nk’ibyo umukunzi wacu ,Kenneth yahuye nabyo.
Mbere na mbere yaradusuhuje ariko adusaba ashimitse ko izina twarihindura natwe turabimwemerera, yagize ati” Njyewe mfite imyaka 39,narize ndanginza amashuli yisumbuye ndetse nabonye akazi vuba cyane kuko nticaye n’umwaka n’umwe ,n’ukuvuga maze imyaka isaga 19 mu kazi,gusa ibi sibyo ngira ngo mbaratire kuko iyo akazi kaba gacyemura byose nakabaye nza kuri YEGOB nsoma amakuru nanatanga ibitekerezo gusa nsinze ngisha inama nk’uwayobye kandi mfite urwanjye.
Ndatebye ,nyuma yo kubona akazi nashatse umugore mfite imyaka 37,uyu mugore twari tumaze imyaka 6 dukundana,kuva mbere hose nari ntarigeze ntereta kabone n’ubwo nize muri internat,gutereta nabifataga nk’ubushurashuzi kandi koko ababikoraga aho twigaga bose babaga bagamije gukora ibidakorwa birimo gukora mu majipo y’abakunzi babo,,,,,n’ibindi ntabasha kurondora abenshi namwe muzi.
Uku kwikomeraho byantega ikimwaro iyo habagaho gusererezanya hagati y’abasore twabanaga ,bamwe bati” intama yarankandagiye ” rimwe na rimwe nti” nda mufite ariko nsingombwa ngo mumumenye kuko mwamuntwara” ariko nabaga nikura mu isoni ntawe narimfite kuko natekerezaga ko hakiri igihe kandi ko ikiri imbere ari ukubanza gustinda ikizami cya leta ibindi bikaza nyuma.
Nyuma ikizami naje kugitsinda maze kugera mu kazi nahuye n’umukobwa n’umva antwaye umutima,narigoye dore ko bitari byoroshye ,mubwira ko mukunda nawe arankundira arankunda,twabanye nk’abakunzi koko,twariye ubuzima ,twarasohokanye yazaga iwacu barumuna banjye bakamumenya ,nanjya iwabo bakanyakira nk’umukwe ,nibyo koko ntibibeshyaga naramukundaga kandi nariyemeje kuzabana nawe.
Nyuma y’imyaka 6 dushaka ubuzima ,twembi twemeranyije ko tugomba kubana cyane ko ubusiribateri twari tuburambiwe, Twarasezeranye dukora ubukwe ,turabana,tukimara kubana nagize amahirwe ku kazi bahita banzamura mu ntera ariko bansaba kujya kwiga hanze kugira mbashe gushobora umwanya narimbonye nta nkomyi,ubwo mu rugo rwacu amata yari abyaye amavuta ariko kandi hazamo ikibazo cy’uko nagombaga kumara hanze umwaka wose.
Kubw’ibyo mbisabwe n’umugore wanjye yambiwye ko ntasiga muteye inda kuko ngo yazamererwa nabi mu gihe cyose yazatwita ndahari kuko wenda mpari nanjya mufasha kwakira ubwo buzima bushya,birumvikana nsinari kumunaniza kuko yari mu kuri naramwemereye ariko twumvikana ko ningaruka ntakindi ari ukwagura umuryango.
Murumuna wanjye yaje kwiga kaminuza i Kigali maze mu bwira ko niba kuba mu icumbi byamubangamira yaza akaba mu rugo cyane ko yarazi urugwiro n’urrukundo umugore wanjye aranganwa,Murumuna wanjye yaraje ,ndagenda,gusa ntiyafashe icumbi gusa kukio yanatinyutse kwiha uwo nakoye.
Nsinarinzi ko bishoboka ariko kuri ubu ndabihamya ko bishoboka,gucibwa inyuma bibaho,kandi ba mutima mucye buzuye isi,maze kugenda uyu mukobwa yatangiye gusaba na murumuna wanjye nk’ibisanzwe ,bisanzuranaho biratinda,kugeza,ubwo ngo yabashaga kumusanga mu cyumba yambaye cyangwa atambaye.
Ibi nibyo byavuyemo kuryamana ,maze nawe akuriza gutwita ,nkiri iyi abantu barambwiraga bati” wasize ugakoze’ nanjye nti”agaki?” bakagira ngo ndiraza i Nyanza nyamara disi ndimenye ko bavuga ko uwiwanjye atwite ,naje kubimenya ubwo namusabaga agafoto akajya abyanga nyuma musaba ko namuhamagara kuri Skype nkubitwa n’inkuba mbonye afite inda nkuru.
Namaze igihe ntavuga nasabye gutaha amasomo asigaje amezi abiri ngo arangire ,ngeze iwanjye nsanga umugore aratwite,naje mutunguye ariko nsanga murumuna wanjye yaratorongeye na n’ubu ntawe uzi aho aherereye.
N’amarira menshi yanze kugira icyo ambwira,nanjye n’umujinya uvanze n’agahinda naramurebaga nk’umva ubutindi,nkumva isi yaranshiriyeho ariko nagera hanze bambwira bati “waragakoze!!!” ngaseka nagera i wanjye nkikingirana nkarira,,ibihe bikomeye ku mutima wanjye ,igihe cyarageze musaba ko niba atabasha kumbwira ibyabaye ,basi yafata urupapuro akandi uko byagenze ….,yararufashe arabyandika ,maze arusiga mu cyumba.
Nibyo ukuri narakumenye ariko inzira yo kubabarira iragoye,ikimwaro cy’ibyo yakoze kiramutugatuga ariko nanjye numva ntamahoro mfite ,ngataha niganyiriza kuko uwo mbansanze ahorana ubwoba ndetse hari ubwo asanga ndira nawe akarira,rimwe na rimwe ngacyeka ko aba yiriza.
Ndibaza urwo nubatse niba rwarashinze imizi kuri shitani,ndibaza niba ari umwaku navukanye ,ndishakamo umutuzo mu mutima nkawubura,nsinshyira uturaso ku mubiri kuko no kurya numva ntacyo bimbwiye,rimwe na rimwe ntekereza kubibwira abagabo bagenzi banjye ariko ngatekereza ko bampa urwamenyo bakanyita”uwakwereye murumuna we” gusa ngize umutima wo kubyandikira YEGOB,kuko nziko abayisura batanga inama kandi zikwiye.
Nawe untucye,n’ushaka unyite indangare cyangwa Ntabwenge ariko wibuke ko isi ifite uburyo idutwara kandi ikindi ubuzima tubamo bugira ibyabwo,niyo wantuka rero wibucye no kumpanura kuko njyewe ndiho ntariho. Urakoze”

robotstxt: allowed

filter: keep


text:
ABE Initiative (African Business Education Initiative for Youth) ni gahunda iha amahirwe yo kwiga icyiciro cya 3 cya kaminuza (Master’s Degree) ndetse n’amahugurwa cyangwa kwimenyereza (Internship) ku rubyiruko rwo muri Afurika rugaragaza ubushobozi bwo kuba rwateza imbere ibijyanye n’inganda muri Afurika. Inyarwanda.com yaganiriye na bamwe mu babashije kujya kwiga mu Buyapani bagira byinshi badusangiza mu byo bungukiyeyo.
Mutabazi Charles yagiye mu Buyapani nk’umwe mu bari bahataniye gutsindira kujya kwiga mu Buyapani binyuze muri ABE, yagiye kwigayo ibijyanye n’ikoranabuhanga (Computer Science and software development), yagiye afite amatsiko menshi ndetse agezeyo yasanze mu Buyapani hariyo umuco utandukanye n’uwo mu Rwanda, gusa ngo icy’ingenzi yahabonye mu bijyanye n’ubuzima busanzwe ni uko abantu baho bakunda abantu kandi badaheza abanyamahanga. Mu bijyanye n’amasomo, avuga ko yashimishijwe cyane n’uko yagiyeyo agiye kwiga ibyo akunda kandi agasanga imyigishirize yaho iteye imbere.
Mutabazi Charles yagiye kwiga yavuye mu Buyapani aho yize ibijyanye n'ikoranabuhanga
Tumubajije umwihariko yabonye muri iyi masters, Charles yagize ati “Umwihariko wayo, iyo urangije kwiga uhabwa amahirwe yo gukora intership (kwimenyereza) hamwe na company zo mu buyapani. Ibyo byaguhaga experience (uburambe) mbere na mbere kureba uburyo abayapani bakora mu kazi kabo gasanzwe. Ibyo bigufasha kubigiraho nka bubiness ethics (indangagaciro) nawe ukaba wazizana ukazikoresha inaha”
Twanaganiriye na Uwera Jane, nawe yagize amahirwe yo kujya kwiga mu Buyapani ibijyanye no kubyaza ingufu amashanyarazi (geothermal). Kuri Jane, kujya kwiga mu Buyapani ntibyamwongereye gusa ubumenyi mu byo yakoraga, ahubwo yanabigiyeho indangagaciro zafasha buri munyarwanda wese ukora ubucuruzi kuba yakwiteza imbere.
Ibi kandi yabihuriyeho na Mutabazi Charles, bombi bahamya ko abayapani bagira indangagaciro yo kubaha umurimo, kubahiriza igihe no kubaha abantu. Ibi bintu ngo bahamya ko ari byo bishobora kuba bituma Ubuyapani bubarirwa muri bimwe mu bihugu by’ibihangange kuko umuyapani aho ari hose akunda umurimo, akagira ikinyabupfura kandi bagashyira imbere gukunda igihugu.
Jane kandi yishimiye ko mu kwiga kwe, yabonaga ibikoresho byose bihagije ndetse bakagira abarimu babafasha cyane mu myigire ntibabareke ngo bifashe. Kuri we kandi, ngo ibyo yigiyeyo yatangiye kubibyaza umusaruro kubera ko agerageza gukora akazi kanoze nk’uko yabibonaga ku Bayapani. Kwakira neza abakiliya, gutunganya akazi ku gihe, kubahiriza amasezerano n’abafanyabikorwa, ibyo byose agerageza kubikoresha mu kazi ke ka buri munsi.
Uwera Jane
Nk’uko Jane na Mutabazi bagize amahirwe yo kwiga amasomo yabafashije kuba bamwe mu bagira uruhare mu guteza imbere igihugu, twagize amatsiko yo kubabaza icyo babwira urubyiruko rw’u Rwanda, cyane cyane ko ariyo maboko y’igihugu, kugira ngo u Rwanda narwo rukomeze kwiteza imbere. Jane yagize ati:
Icyo nabwira urubyiruko rw’u Rwanda, ni ukwitinyuka. Kumva ko natwe dushoboye. U Buyapani ni igihugu kimaze kugira aho kigera kubona ku ubufasha ku rubyiruko biroroha, gusa ntitwavuga ngo dore abayapani bafite biriya, hoya natwe hari ibyo dufite bikeya, nibyo twaheraho natwe tugateza igihugu imbere, abantu batandukanye ku isi batangiye kuza kwigira ku Rwanda bitewe n’aho twavuye n’aho tugeze. Ibyo bigaragaza ko dushoboye. Icyo dukwiriye gukora ni ukwitinyuka, iyo ufite ikizere bury anta kintu kikunanira. Mbese ni umutima, no kugezageza udushya
Mutabazi Charles we yagize ati “Byose ni ikinyabupfura. Iyo ugerageza kuba inyangamugayo mu byo ukora byose ibintu ntabwo bidindira. Kudacika integer nabyo ni ngombwa, hano iyo umuntu akoze ikintu akabona ntibikunda mu mezi angahe ahita abivamo. Ariko iyo wiyemeje ukagira umugongo ugenderaho kandi ukubahiriza indangagaciro wihaye kugenderaho, byose birashoboka.”
Kanda hano usobanukirwe neza uko JICA ifasha urubyiruko:


text:
“Kwibuka n’uguhamya ko abazize jenoside yakorewe abatutsi bafite agaciro, abashatse kubambura agaciro ntibabigezeho,abazize jenoside bafite agaciro mu maso y’igihugu, mu maso y’abanyarwanda n’ababo”.
Aya n’amagambo umuyobozi w’intara y’iburengerazuba bwana MUNYENTWARI Alphonse yabwiye abitabiriye gahunda yo gutangiza icyumweru cy’icyunamo ku nshuro ya 24 mu karere ka Rusizi aho cyatangirijwe ku rwego rw’akarere mu murenge wa Muganza,akagari ka Gakoni, umudugudu wa Katabuvuga. Abaturage b’akarere, mu midugudu yose kimwe n’abandi banyarwanda ku itariki ya 07 Mata buri mwaka bifatanya mu gutangiza icyumweru cy’icyunamo gitangira igihe cyo kwibuka jenoside yakorewe abatutsi mu mwaka wa 1994. Iki gihe cyo kwibuka kimara iminsi ijana (100) irangira ku wa 03 Nyakanga .
Iyi gahunda yo gutangiza icyunamo yatangijwe n’urugendo rwo kwibuka no kunamira izirakarengane zishyinguye mu rwibutso rwa Muganza. Muri iki gikorwa cyo kwibuka abaturage bazakomeza gufata mu mugongo ababuze ababo kubera jenoside kandi hanakorwa ibikorwa byo gufashanya mu midugudu yose binaganisha ku murongo wo kwibuka twiyubaka.
Amagambo atandukanye yavuzwe yagarukaga ku nsanganyamatsiko yo kwibuka twiyubaka no gukomeza abarokotse jenoside.NDAGIJIMANA Laurent perezida wa Ibuka mu karere yagize yagize ati: “reka twibuke ababyeyi,incuti n’abavandimwe bishwe urw’agashinyaguro n’abaturanyi bakabarengeye………” ati : “turashima cyane leta y’u Rwanda y’ubumwe bw’abanyarwanda yadusubije ubuzima ikaduha icyizere cyo kubaho, ubu n’uwapfa yapfa urusanzwe kandi yashyingurwa n’umuryango ……... “. Yasabye urubyiruko gukura amaboko mu mifuka bakongera imbaraga mu za leta n’ababarera bagahatanira kwigira kuko n’ufasha afasha uri ku murimo. Yakomeje ashimira abaturage kandi abasaba gukomeza gufatanya muri iki gihe cyo kwibuka.
Mu ijambo rye guverineri w’intara y’iburengerazuba yakomeje gusaba abaturage kuzakomeza kurangwa n’ubufanye mu gihe cyo kwibuka kuko kwibuka ari n’uburyo bwo kwisubiza agaciro. Buri wese aba yisubiza agaciro nk’umunyarwanda kuko uwakoze jenoside yicaga abatutsi ariko yica igihugu n’abanyarwanda. Agahinda n’akabababaro abanyarwanda bakomora kuri jenoside kagomba kuba imbaraga zo kurwanya uwo ari we wese wababuza kugana mu cyerekezo kigana aheza abanyarwanda biyemeje. Guverineri yasabye gukomeza gushimangira ubunyarwanda, gushimangira ubumwe bw’abanyarwanda kuko aho guhera hahari kandi umusingi ukomeye. Umunyarwanda uko ameze kose afite agaciro mu maso y’igihugu


text:
Cyanika-Akagoroba kabagore imwe mu nzira ziganisha kubumwe nubwiyunge
Abagore bo murenge wa Cyanika ho mu karere ka Burera baratangaza ko akagoroba k’abagore ari kamwe mu nzira zikoreshwa mu kugera ku bumwe n’ubwiyunge.
Ibyo bakaba babitangaje ku tariki ya 04/02/2012 ubwo bari bari mu mahugurwa ku bumwe n’ubwiyunge y’abavuga rikijyana bakoreshwaga na depite Mukarindiro Liberatha.
Ubwo depite Mukarindiro yatangizaga ayo mahugurwa yasabye abayitabiriye kujya mu matsinda hakurikijwe ibyo bakora. Aho yabasabye kujya kuganira ku cyakorwa kugira ngo mu murenge bakomokamo hakomeze haze ubumwe n’ubwiyunge.
Ubwo amatsinda yavugaga ibyo yaganiriye ho, abantu batanze ibitekerezo bitanduyanye. Gusa abenshi bahuriye ku kuba abantu bajya bahurira ahantu  ari benshi nko mu makoperative n’ahandi ku buryo bajya baganira bagakemurirana ibibazo.
Hari n’abandi bifuje ko habaho n’itorero rikajya ribera muri buri mudugudu aho abantu bajya bahura bakigishwa ku bumwe n’ubwiyunjye.
Ku ruhande rw’abagore bo mu murenge wa Cyanika bo bavuze ko batangiye inzira y’ubumwe n’ubwiyunge aho ngo bakora icyo bise “akagoroba k’abagoreâ€.
Nyirahabimana Christine uhagarariye abandi bagore muri uwo murenge avuga ko bahura ari abagore batandukanye ku mugoroba hakurikijwe imiryango yagiye yishyira hamwe.
Agira ati “ turahura tukaganira tukareba niba hari ikibazo gihari tukagikemurira hamweâ€. Akomeza avuga ko niyo hari umwe muri bo wagize ikibazo runaka bamufasha bose. Ngo iyo hagize uwanga kumufasha afatirwa ibyemezo, byanamuvira mo guhagarikwa.
Agira ati “ iyo hagize uwanga gukora nk’ibyo dukora, turamuhagarika yabona asigaye wenyine akagira ipfunwe akagaruka akifatanya natweâ€. Akomeza avuga ko akagoroba k’abagore gafite akamaro kuko gakemura ibibazo bimwe na bimwe biba biri mu miryango. Ngo iyo nayo ni inzira nziza y’ubumwe n’ubwiyunge.
Depite Mukarindiro Liberatha avuga ko bateguye ayo mahugurwa mu rwego rwo kureba icyo abaturage bavuga ku cyakorwa kugira ngo ubumwe n’ubwiyunge bukomeze busagambe mu Rwanda ijana ku ijana.
Yakomeje avuga ko hakozwe ubushakashatsi maze bukagaragaza ko abantu 80% aribo bavuga ko ubumwe n’ubwiyunge bwagenzwe ho. Yongeye ho ko 20% isigaye itemera ko ubumwe n’ubwiyunge bwagezwe ho ariyo yatumye bakora amahugurwa nk’ayo.
Mukarindiro Liberatha yakomeje avuga ko amahugurwa nk’ayo aba mu gihugu hose kandi ngo azakomeza kugera mu mwaka wa 2013.
Iyo ikaba ari gahunda y’inteko ishingamategeko imitwe yombi. Aho buri mudepite cyangwa umusenateri afite imirenge mu gihugu agomba kujya guhuguramo.


text:
Miles ni izina rikomoka mu Kidage gishaje ku izina Milo rikaba risobanura umunyamahoro, utuje, uwuzuye amashimwe.
Bimwe mu biranga ba Miles
Ni inshuti isabana, azi guhuza urugwiro n’abandi, ni umuhanga kandi abanza kureba kure mbere yo gusubiza. Yishimira ubuzima n’ibishimishije abona ku Isi, ashimishwa n’udusozi nyaburanga, imigezi n’ibindi abona ko birimo ubuhanga butangaje
Ni umuhanzi uba ubifite ku mutima, yakira buri wese ndetse akamugira inama mu buryo butangaje. Ni umuntu ukorana umwete ikintu agikunze kandi agikuye ku mutima ndetse agakunda ko yaterwa umwete kugira ngo abashe gutera imbere.
Ni umuntu uba ufite ubushobozi n’imbara zidasanzwe.Ni umuhanga kandi yita cyane ku gihe agezemo ibyo kwibaza ku byahise no kubyo atarageramo ntabireba.
Iyo hagize ikitagenda aba afite amagambo hafi yo gutuma ibintu bigaruka mu buryo. Ni umuntu ukunda gushushanya, kuririmba, gukina amakinamico kandi bituma atigunga.
Ashimishwa no kubana n’abandi, kuganira, kuririmba, guseka, guhora yishimye nibyo biba ku ruhembe rw’ubuzima bwe. Ababazwa no gutsindwa ibigeragezo ndetse akumva kwibabarira biramugoye


text:
Masumbuko Abedenego, umusaza w’Umurundi umaze imyaka 9 yibera muri Leta Zunze Ubumwe za Amerika, yafashe umwanzuro wo gushakisha uburyo yaza mu Rwanda ku nshuro ye ya mbere, nyuma yo kurebera kuri mudasobwa akabona ibintu Bishop Rugagi akora, agashaka kuza kubireba ahibereye.
Uyu musaza Masumbuko wivugira ko atazi gusoma, ahamya ko Imana yamuyoboye mu rugendo rwe kuva muri Amerika kugeza ageze ku cyicaro cy’Abacunguwe mu mujyi rwagati, nta kibazo agize kandi atari asanzwe ahazi.
Umusaza Masumbuko ukomoka mu Burundi ariko uba muri Amerika
Uyu musaza yatangarije umunyamakuru uburyo yamenye Bishop Rugagi Innocent agira ati:”Ubundi mbona Bishop ubwa mbere, hari ahantu nari natembereye ngezeyo nsanga bari kureba kuri computer uyu Bishop nanjye ndareba, ariko byarantangaje cyane kuko nabonaga akora ibitangaza bidasanzwe, asengera abantu bose mu izina rya Yesu kandi bagakira... Ubwo mu mutima wanjye nahise ngambirira ko ngomba gushaka uburyo naza nanjye nkazifatanya n’abandi muri aya masengesho, ndetse nkabona na Bishop Rugagi amaso ku maso, kuko numvaga mu bihe byanjye nsigaje, nzaba mbonanye n’umuntu w’agaciro cyane.”
Uyu musaza avuka ko nyuma yo gushaka ibyangombwa n’amafaranga y’urugendo, yaciwe intege n’abantu bamubwiraga ko kugera kwa Bishop Rugagi bizabagora kuko atazi gusoma, ariko we akababwira ko Imana izabikora.Ubwo yageragayo mu cyumweru gishize, yongeye gushimangira ko ibyo yaboneye kwa Bishop Rugagi bihambaye cyane.
Yagize ati: "Uyu mukozi w’Imana yarantangaje cyane, ahubwo none nibwo nabonye byinshi kurusha ibyo nari narabonye kuri computer. Nabonye azura abantu bameze nk’abapfuye, bazaga batakaje ubwenge bwose akabasengera bagakira, nabonye aho abantu bata imbago bakagenda n’amaguru yabo, nabonye abo yirukanamo amadayimoni akabavamo bakaba bazima, ikindi asengera amazi abantu bakayanywa bagakira indwara zabo. Nanjye naje ntameze neza ariko maze kunywa amazi yasengeye, nahise numva ngize impinduka mu mubiri wanjye.”
Imbere y’abantu yatanze ubuhamya bw’ibyo yabonye kuri Rugagi
Umusaza Masumbuko yavuze ko nta cyifuzo kinini cyane yazanye ngo Bishop amusengere, gusa ngo yumvaga kubonana n’umuntu w’Imana udasanzwe nka Bishop Rugagi, ari ikintu yumva azaba yaragezeho cy’umumaro mu buzima bwe. Ikindi yongeyeho, yavuze ko yaje yizeye ko nabonana nawe gusa imbonankubone n’ibitagenda neza byose, bizahita bizagenda neza.
Uyu musaza kandi n’ubwo yaje kubona umudiyakoni wo mu itorero rya Bishop Rugagi umujyana akamucumbikira, yatangarije umunyamakuru ko iyo atabona umucumbikiran yari kuzajya yirirwa mu rusengero akanaruraramo kuzageza igihe azasubirira muri Amerika.
Bishop Rugagi nawe yagaragaje ko yishimiye ibyatangajwe n’uyu musaza


text:
Inteko Ishinga Amategeko y’u Rwanda ibinyujije ku rukuta rwayo rwa Twitter, yatangaje ko ibabajwe n’urupfu rwa Depite Nyandwi Désiré aguye mu bitaro byitiriwe Umwami Faisal.
Depite Nyandwi Joseph Désiré mbere y’uko ajya mu Nteko Ishinga Amategeko, yabaye umuyobozi mu nzego zitandukanye. Kuva kuwa 29 Ukwakira 1994 kugera 07 Gashyantare 1999 yari Perefe w’iyahoze ari Perefegitura ya Gitarama.
Kuva kuya 08 Gashyantare 1999 kugera kuya 19 Werurwe 2000 yabaye Minisitiri w’Ubutegetsi bw’Igihugu mu gihe kuva kuya 11 Werurwe 2000 kugera kuya 15 Ugushyingo 2002 yari Minisitiri w’Ubutegetsi bw’Igihugu n’Imibereho myiza y’Abaturage.
Kuva kuya 20 Ugushyingo 2002 kugera kuya 22 Kanama 2003 yari umwe mu bagize Inteko Ishinga amategeko y’inzibacyuho, aba umudepite uhagarariye RPF mu Nteko Ishinga Amategeko kuva kuwa 10 Ukwakira 2003.
Yitabye Imana afite imyaka 62 kuko yavutse kuya 04 Werurwe 1954.


text:
Guhoberana, gusomana n’ibindi bikorwa n’abakundana bitandukanye byagakwiye gukorwa hagati y’abakundana mu buryo bwo kwerekana ingufu n’agaciro buri wese aha mugenzi we byo kumwemeza ko amukunda. Ariko mu nyigo nshya yakozwe na kaminuza DePau,l hagaragaramo ko utwo tumenyetso duto duto two kugaragaza urukundo, ubwisanzure kuwo umuntu akunda ngo bishobora kubaho bihishe uburakari bukabije kimwe n’ibindi bibazo bitandukanye.
Muri iyi nyigo bakaba barashyizemo ko ngo bagendeye ku bantu bakoreyeho iyi nyigo ngo ibi bikorwa n’abakundana nibura inshuro eshatu mu cyumweru. Ibi ngo bikaba bikorwa cyane n’abantu bakundana bakunda kubonana kenshi ni ukuvuga umwe atuye hafi ya mugenzi we, akaba afite ibibazo bitandukanye by’ubuzima binamuremereye umutima ariko yagera ku mukunzi we akamuhobera akanamusoma amusekera kandi mu mutima we afite ibindi birwaniramo bitamuhaye ibyishimo ariko ibyo akabikorera umukunzi we kugira ngo atamwibazaho kuko aba yarabimumenyereje.
Horan Sean, Porofeseri wungirije muri Kaminuza ya DePaul I Chicago yagize ati : " Abakundana bakoresha ibimenyetso byo kugaragaza urukundo bibeshya imbere y’abakunzi babo, ibi bakabikorera gusa ngo bagaragare neza mu maso yabo, ibi kandi bakabikorera kugira ngo batabura kubikora kandi aribyo bamenyereye abakunzi babo bagatekereza ko bahindutse bakaba babasaba ibisobanuro kandi bumva badashaka kubabwira ko hari ikitagenda mu buzima, abakunzi babo bakabakuraho icyizere bababwira ko gato katagenda mu buzima kazajya gahungabanya urukundo rwabo.”
Ngo si ibi gusa bikorwa n’abakundana kandi babeshyana, kuko muri iyi nyigo batanze n’izindi ngero zitandukanye harimo ngo nk’umuhungu ubonana n’umukunzi we akamuhobera akanamukorakora kandi abyihingamo bitamurimo,cyangwa ugasanga umuhungu abwiye umukobwa bakundana ati : “Ndagukunda” kuri telefone mu gihe bari bari kuvugana kugira ngo abone uko amukupa vuba bataganira byinshi isaha yo kujya kureba umukino wa umupira ikamurengaho. Undi we ngo yabwiye umukunzi we ko afite imisatsi myiza kugira ngo atumva ko ari mibi akamusaba amafaranga yo gukoresha indi.
Nubwo rero ngo ikinyoma mu rukundo ari kibi, ariko ngo hari n’igihe kigera kikaba ngombwa kuko gishyirwa mu rwego rw’ibirungo by’urukundo cyangwa hari igihe abakundana babeshyana kugira ngo bakomeze urwo rukundo barimo, nk’uko iyi nyigo ibivuga.
Mu mwanzuro y’iyi nyigo, bakomeza bavuga ko mu buzima bwa buri munsi bw’abakundana, nta mpamvu yo kureka gukorera umukunzi wawe ibyo mwamenyeranyeho ngo mube mwanabipfa kubera utuntu duto duto tutagenda kuko ngo utwo tuzahoraho mu buzima. Bakomeza bavuga ko kwinjira mu rukundo bisaba kwiyemeza no kudakaza imbaraga nyinshi kugira ngo umuntu abashe kurubamo neza.
Ariko kandi nabwo ngo kubera ko abakundana icyabagiraho ingaruka ku rukundo rwabo batagihishanya, ngo umwe nabona mugenzi we atameze neza ntagategereze ko ibyo amukorera n’uko abikora ameze neza azabimukorera kimwe n’igihe atameze neza, aha ngo habaho gushyira mu gaciro ku mpande zombi.
Kubiganiraho ngo niyo nzira iboneye ifasha ubuzima bw’abakundana cyangwa se n’abashakanye.


text:
Ikibazo k’ibura rya sima ku isoko mu nzira yo gukemuka
Yanditswe na KAYITARE JEAN PAUL
Minisiteri y’Ubucuruzi n’Inganda yatangaje ko icyatumye sima ibura ku isoko ry’u Rwanda byatewe n’imirimo yo koza imashini z’uruganda rwa CIMERWA ndetse no guhindura ibyuma bishaje bigasimbuzwa ibishya ariko ko mu mpera za Gicurasi kiba cyakemutse.
Minisitiri w’Ubucuruzi n’Inganda Munyeshyaka Vincent, asobanura ko sima yabuze hakabaho izamuka ry’ibiciro n’imishinga y’ubwubatsi ikagenda ihagarara ndetse bikazanamo n’ikibazo cy’uko hari n’abashobora kuba barabuze akazi kubera icyo kibazo.
Ku munsi w’ejo hashize, ku wa 24 Gicurasi 2018, Munyeshyaka yatangaje ko nyuma yo gusura uruganda rwa sima mu cyumweru gishize, umusaruro urimo kugenda wiyongera ku buryo imibare itangwa n’uruganda biragaragara ko mu mpera z’ukwezi kwa Gicurasi umusaruro uzaba wasubiye ku gipimo uruganda rwari rugezeho mbere yo gutangira imirimo.
Muri Kamena sima izaba ari nyinshi ku isoko ryo mu Rwanda iturutse mu ruganda rwa CIMERWA. Minisitiri Munyeshyaka ati “Ikirimo kugaragara ni uko sima ya CIMERWA irimo kwiyongera ndetse na sima iva hanze nko mu gihugu cya Uganda na Tanzaniya na yo irimo kwiyongera ku buryo ibibazo birimo kugaragara ku isoko mu mpera za Kamena, ikibazo bizaba byakemutse muri rusange”.
Munyeshyaka avuga ko iki kibazo cyatangiye mu kwezi kwa Gashyantare uyu mwaka, bitewe nuko uruganda rwa sima ‘CIMERWA’ rwafashe gahunda yo gukora imirimo yo koza imashini bakoresha.
Ati “Byatewe no koza imashini bakoreshaga bakora sima ndetse banashaka gusimbuza ibyuma bishaje ibishya. Ikindi banashatse ko banahindura ikoranabuhanga aho uruganda rwakoraga ku gipimo cya 60% by’ubushobozi bwarwo babashaga gukora sima toni 1 300 ku munsi byanganaga na toni 380 000 ku mwaka bikangana na 60% bya sima.”
Akomeza avuga ko baganiriye n’abayobozi b’uruganda bemeza ko bagomba kuzamura ingano ya sima ikorwa buri mwaka. Ati “Uyu mwaka bagombaga kuzamuka bakagera kuri 75%, ni ukuvuga ngo bakora nibura toni 1500 ku munsi, ku buryo mu mwaka 2020, muri gahunda twaganiriye na bo kandi bemeye mu ishoramari bagomba gukora bazaba bageze ku 100% kuko ruriya ruganda uko rwubatse n’imashini zirimo ubundi zifite ubushobozi bwo gukora toni 600 000 za sima ku mwaka.”
Ku kibazo k’izamuka ry’ibiciro mu buryo budasanzwe, iyi Minisiteri itangaza ko ubundi nta mpamvu zari zihari zo kuzamura ibiciro. Mu gihe umuntu yaba yararanguye sima ku mafaranga 8 500 ku mufuka wa sima, ngo nta mpamvu yari ihari y’uko ibiciro bizamuka bikagera ku mafaranga 15000.
Ibi byatumye Minisiteri iganira n’abacuruzi, bababuza kuzamura ibiciro ndetse hazamo n’ibihano ku buryo ngo hari abantu basaga 30 bahanwe, hagendewe ku itegeko rigenga ubucuruzi bwo mu gihugu imbere.
Umuyobozi ushinzwe icungamutungo muri CIMERWA, Bugunya John, avuga ko mbere y’uko uruganda rujya mu mirimo yo gusana, abenshi bari bazi ibiciro bya sima ya CIMERWA yagurishwagaho. Ati “Turebye nka sima 32,5 ahenshi wayisanga iri ku mafaranga 8700, ya yindi ifite 42,5 akenshi wasanga igura 9,500. Mu by’ukuri ibyo biciro nta bwo CIMERWA yabihinduye”.
Umuyobozi ushinzwe ibikorwa mu rugaga rw’abikorera (PSF), Mukarwema Yvettes, asobanura ko iyo habayeho ikibazo nka kiriya habaho kuganira ku mpande zombi. Ati “Nka PSF iyo iki kibazo kije ugasanga gifata ku banyamuryango bacu, haba abacuruzi ba sima cyangwa se abubatsi ndetse yaba CIMERWA na HIMA biba bisaba ngo tubegere nk’abanyamuryango, twegere n’inzego za Leta kugira ngo dufatanye turebe uburyo twakwita ku kibazo kiba cyabayeho ku buryo bidahungabanya abacuruzi ndetse n’abaguzi n’abandi bafatanyabikorwa babirimo.”
Kugeza ubu sima ituruka hanze ingana na 45% mu gihe iyo mu Rwanda iri kuri 55%.
TANGA IGITEKEREZO
Leave a Reply
Be the First to Comment!


text:
Nyamasheke: Barasabwa gushingira imihigo ku muryango
Abaturage b’umurenge wa kagano mu karere ka Nyamasheke, barasabwa guhiga ibikorwa bishingiye mu muryango kugira ngo bazongere bese imihigo.
Ni nyuma y’uko uyu murenge wa kagano ubaye uwa mbere mu kwesa imihigo y’umwaka wa 2014-2015, mu mirenge 15 igize akarere ka Nyamasheke, bagasabwa gukomeza icyo gikombe begukanye bahereye mu kwesa imihigo y’umuryango.
Niyitegeka Jerome, umunyamabanga nshingwabikorwa w’umurenge wa kagano, avuga ko kuba aba mbere babikesha kuba abaturage barahagurutse bagahiga bahereye mu muryango, bityo umutekano ukaboneka muri uwo murenge, bakitabira gukoresha neza ifumbire, inkengero za kivu zikabungwabukngwa uko bikwiye n’ibindi.
Agira ati “uyu mwaka ushize twagize umutekano usesuye , abaturage bacu babaye aba mbere mu guhinga bakoresheje ifumbire, umuco wo kwangiza inkengero z’ikiyaga cya kivu wacitse uyu mwaka, bigaragara ko ibyo twahize turi kubigeraho, nsaba abaturage bacu ko babikomeraho, bagatangira guhiga bahereye mu muryango, bityo ibyo twamaze guhiga uyu mwaka na byo tukazabihigura neza tukaguma iki gikombeâ€.
Abaturage bavuga ko kuba babaye aba mbere ari igihe cyo gukora bakicungira umutekano nk’uko babikoraga, bakitabira gahunda za leta kandi kandi bagahwiturana mu nama z’imigudugu n’izindi.
Nzeyimana Paul agira ati “nitwe nkingi yo kugaruka igikombe cy’imihigo, tugomba gukora tutikoresheje, dufatanyije n’abayobozi bacu, tukamenya ibibera mu midugudu yacu, abagenda gahoro tukabafasha kwihuta kugira tuzahore ku isongaâ€.
Umurenge wa kagano ni wo wahize indi mirenge uko ari 15 igize akarere ka Nyamasheke kwesa imihigo ku manota 79,8 akarere kabaye aka nyuma kaba akarere ka Gihombo n’amanota 63,4, mu gihe akarere ka Nyamasheke kaza ku mwaka wa 16 mu rwego rw’igihugu.


text:
ISOMO RYA MBERE
Isomo ryo mu gitabo cy’Umuhanuzi Amosi(Am 2, 6-10.13-16)
6Uhoraho avuze atya ati “Kabiri gatatu Israheli icumura ! Niyemeje kuyihana kandi sinzivuguruza ! Kubera ko bagurana intungane amafeza, umukene bakamugurana umuguru w’inkweto, 7kubera ko umuhungu na se bahurira ku ihabara imwe ngo basebye izina ryanjye ritagatifu, 8kubera ko imyambaro batwayeho ingwate bayicuje urutambiro, no kubera divayi batwayeho ingwate bakayinywera mu nzu y’Imana yabo… 9Nyamara jyewe nari nabasenyaguriye Abahemori bareshya n’ibiti by’amasederi, bagakomera nk’ibiti by’imishishi ! Nari natsotsobye imbuto zabo mpereye hejuru, ndandura n’imizi yabo mpereye hasi. 10Naho mwebwe nabazamuye mu Misiri, mbayobora imyaka mirongo ine mu butayu, kugira ngo mwigarurire igihugu cy’Abahemori.
13Kubera ibyo byose ngiye kubanyukanyukira aho muri, nk’uko imashini bahurisha imyaka inyukanyuka imiba y’umusaruro; 14umuntu w’ibakwe ntazashobora guhunga, umunyamaboko azabure ingufu ze, n’uw’intwari ntazacika ku icumu, 15umuhanga w’umuheto ntazaba agishoboye kurinda, uw’impayamaguru ntazashobora guhunga, n’ugendera ku ifarasi ntazarokora ubugingo bwe, 16n’umuntu warahiriwe ubutwari azahunga yambaye ubusa uwo munsi ! Uwo ni Uhoraho ubivuze.
ZABURI (Zab 50 (49), 16bc-17, 18-19, 20-21b, 22-23a)
Inyik/ Murumvireho namwe,
abiha kwirengagiza Imana !
“Kuki ushyanukira gutondagura amategeko yanjye,
no guhoza ku rurimi isezerano ryanjye,
nyamara ntukunde gukosorwa,
maze amagambo yanjye ukayata hirya ?
“Iyo ubonye umujura umubera icyitso,
mu busambanyi ugahabwa icyicaro.
Umunwa wawe uwurundurira amagambo y’ubugome,
ururimi rwawe rugahimbazwa no kuvuga ibinyoma.
“Uricara ukavuga nabi umuvandimwe wawe,
bityo ukandagaza mwene nyoko.
Ibyo ni byo ukora, none ukabona ko naceceka ?
Wibwira se ko meze nkawe ?
“Murumvireho namwe abiha kwirengagiza Imana,
ejo ntazabashwanyaguza, ntimubone ubatabara.
Untura ibisingizo ho igitambo, ni we umpa ikuzo.”
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya
Uyu munsi ntitugundirize umutima wacu,
ahubwo dutege amatwi ijwi ry’Uhoraho.
Alleluya
IVANJILI
+ Matayo (Mt 8, 18-22)
Muri icyo gihe, 18Yezu abonye ko ashagawe n’abantu benshi, ategeka ko bafata ku nkombe yo hakurya. 19Umwigishamategeko aramwegera ati “Mwigisha, nzagukurikira aho uzajya hose.” 20Yezu aramusubiza ati “Imihari igira amasenga, n’inyoni zo mu kirere zikagira ibyari; naho Umwana w’umuntu we ntagira aho yegeka umutwe.” 21Undi wo mu bigishwa aramubwira ati “Nyagasani, reka mbanze njye guhamba data.” 22Yezu aramusubiza ati “Nkurikira, ureke abapfu bahambe abapfu babo.”


text:
Mu gitondo cyo kuri uyu wa Gatandatu tariki ya 8 Ukwakira 2016, nibwo uyu musore yafatiwe ahitwa kwa Mutwe mu Murenge wa Rwezamenyo, afashwe n’umugore wari waramucumbikiye.
Uyu musore akimara gufatwa yahise yemerera uwari waramucumbikiye ko ari we wibye izo nzugi ndetse ahita anajya kumwereka aho yazigurishije, hasanzwe hagurishirizwa ibikoresho byakoze.
Uyu mugore yabwiye IGIHE ko yababajwe cyane n’uburyo umusore yamwibye inzugi z’inzu ye iherereye mu murenge wa Gitega mu gihe yari yarayimucumbikiyemo ku buntu.
Uyu musore yemeye ko izo nzugi yazigurishije ku mafaranga ibihumbi 12 by’amanyarwanda.
Yagize ati “ Nijye wazibye nzigurisha ibihumbi 12 hano ariko uyu mugore ndumva yambabarira kuko namaze kumwereka aho nazigurishije.”
Umunyamabanga Nshingwabikorwa w’Umurenge wa Rwezamenyo, Mutarugera Dieudonné yagiriye inama abaturage kwirinda kugura ibintu biba byarakoze kuko ubifatanwe afatwa nk’umufatanyacyaha mu bujura.


text:
Nyagatare: Urubyiruko rugiye kurindwa ibishuko
Gahunda yo gutangiza gutoza urubyiruko umuco yabanjirijwe no gutera ibiti. Ibishuko biganisha ku buraya buvamo gutwara inda zitateguwe, indwara zandurira mu mibonano mpuzabitsina no kwishora mu biyobyabwenge More...
Rusizi: Urubyiruko rw’abanyeshuri rurasabwa kwirinda kwishora mu ngeso mbi.
Abitabiriye umuganda Basile aganira n’urubyiruko n’ababyeyi barwo nyuma y’umuganda Muri ibi bihe by’ibiruhuko, urubyiruko rw’abanyeshuri  rwo mu karere ka Rusizi rurasabwa More...


text:
Ndi umukobwa, nakundanye n’umuhungu tumarana umwaka akajya shaka ko turyamana nkanga nyuma aza kumbwira ngo gahunda zanjye yarazubashye kdi yarankundaga nkabibona pe ntabwo yambangamiraga kuko nanjye ibishoboka byose narabimukoreraga ariko kuryamana nkabyanga kubera imyemerere yanjye.
Myuma twaje gupanga ubukwe ubu twari kubukora mukwa 6 ariko nyuma ya iminsi ibiri avuye kundeba tubipanze neza yanyoherereje sms ivuga ngo urukundo rwacu turuhagarike.
Mubajije impamvu arambwira ngo yakoze ikosa atera inda, numva mbaye nk’umusazi ariko ndihangana hashize 2 jours arambwira ngo wamukobwa inda yavuyem ngo kdi nta gahunda yindi bagomba kugirana.
Naramubwira ngo ihangane arangije ansaba kumubera inshuti magara ndamubwira ngo areke mbanze ntuze kuko naramukundaga pe ariko kumwikuramo byarananiy. Mungire inama y’icyo nakora.


text:
Kuba buruse, ziboneka ku buryo bugoranye mu iki kigo cyahoze ari icy’uburezi cya KIE, bikomeje gutuma hari abanyeshuri bamwe byaviramo kureka amasomo, kuko imibereho mibi ikomeje kubageraho, biturutse ku mezi bararanijwe “amezi batarishyurwa”ya buruse bagenewe na Leta, naho ubundi Mineduc itabihagurukiye, bamwe ntibakomeza kwiga.
Kwirukanwa mu macumbi, kubwirirwa no kuburara, kurara bicaye mu mashuri abandi bakarara bagendagenda mu kigo bategereje ko bucya no kunanirwa gufotoza notes (ibyigishwa), ni bimwe mu bibazo nyamukuru byugarije umubare munini w’abanyeshuri ba Kaminuza y’u Rwanda, badahabwa buruse kandi bayemerewe.
Abanyeshuri bemerewe amafaranga ya buruse ibihumbi 25 buri kwezi yo kubatunga, ni abari mu cyiciro cya 1 n’icya 2 by’Ubudehe.
Hari abatarahabwa ifaranga na rimwe kuva uyu mwaka w’amashuri watangira muri Nzeli 2013, bisobanuye ko bafitiwe ibirarane by’amezi 5, hakaba n’abandi bahawe amafaranga y’amezi atatu ya mbere, bakaba bishyuza aya Mutarama na Gashyantare 2014.
Ubuyobozi bw’Ikigo cya Leta, gishinzwe gutanga inguzanyo ku banyeshuri, bwemeza ko ikibazo cy’ibura rya buruse kiri mu mashami yose ya Kaminuza y’u Rwanda, ariko ko ishami ry’Uburezi ryahoze ryitwa KIE, ryo rifite umwihariko wo kuba n’iyo amafaranga abonetse ritinda kuyashyikiriza abanyeshuri.
Mu cyahoze cyitwa KIE, habarurwa abanyeshuri 2685 bishyuza amafaranga y’amezi atanu, batigeze bahabwa n’ifaranga na rimwe, n’abandi 174 bishyuza ay’amezi abiri, kuko bishyuwe amezi atatu ya mbere.
Abo bose bibaza impamvu badashyikirizwa amafaranga bemerewe bikabashobera, bagahuriza ku kuba imibereho yabo imeze nabi, n’imyigire kuko bijyana.
Barimubenshi Baptiste yatangarije izuba rirashe ko ari umwe mu bavuga ko birukanwe mu macumbi, ku bwo kubura amafaranga yo kwishyura. Ati, “twakodeshaga inzu ahitwa i Nyagatovu ny’ir’inzu aradusezerera, umwe yaciye ukwe undi ukwe, kandi tubayeho mu buzima butoroshye”.
Iyo herekanwe umupira kuri televiziyo mu kigo mu masaha y’ijoro, ngo baba bagize amahirwe kuko bareba televiziyo amasaha akicuma; hari kandi abarara baryamye ku ntebe zo mu mashuri. Barimubenshi aragira we yagize ati, “ibibazo bibaho iyo nta mupira wabaye, ubwo turara tugendagenda aha mu kigo kuko abanyeshuri baba baryama abandi babyuka, ntawe umenya ibyo urimo”
Bagaragaza Vincent, nawe kuva yatangira muri Nzeri 2013, ngo nta na rimwe yari yabona ifaranga rya buruse kandi aza kuri lisiti yabagomba kuyahabwa. Avuga ko babibwira ubuyobozi bw’ikigo, ndetse n’ubw’abanyeshuri babahagarariye, ariko ntibugire icyo bubikoraho ahubwo bukabasaba kwihangana, ati, “wakwihangana gute utagira aho urara, utagira icyo urya ?”
Mu rwego rwo gushakisha ubuzima, bamwe mu banyeshuri bafite ibibazo bya buruse ngo bahitamo gusiba ishuri bakajya gushakisha ikiraka n’iyo cyaba icy’amafaranga igihumbi, cyo kurya.
Gusa ibi nabyo ngo ntibyoroshye kuko umunyeshuri utagize ubwitabire bw’amasomo (attendance), ku kigereranyo cya 90% atemererwa gukora ikizamini.
Umuyobozi wungirije w’Ikigo cya Leta gishinzwe gutanga inguzanyo ku banyeshuri, avuga ko ikibazo cya buruse cyatewe no kuba amafaranga atarabonekeye igihe, bitewe na gahunda za Leta zigenda zihinduka.
Louise M. Karamage, atanga ingero ku buryo habayeho kongera umubare w’ibigo bitari bisanzwe muri gahunda, harimo ibyigisha ubumenyi ngiro (bya WDA), iby’ubufomo n’ububyaza (Nursing Schools), mu gihe bitari biteganijwe mu ngengo y’imari y’icyo gihe bityo bituma amafaranga yariho asaranganywa bose, ari nabyo byatera ibyo birarane.
Gusa ngo iki kibazo bidatinze kigiye gukemuka kuko mu byumweru 2, buri munyeshuri uri ku rutonde rw’abemerewe amafaranga ibihumbi 25 byo kubatunga ,azaba yamaze kuyashyikirizwa, ayo mafaranga ngo akazatangwa mu byiciro 2.
Madame Louise Karamage, yabwiye ikinyamakuru Izuba Rirashe ati, “turashaka gukuraho ibirarane byose, umunyeshuri akazajya ahembwa amafaranga ye ku gihe, nk’uko undi mukozi wese ahembwa ku kwezi kurangiye.”
Ku kibazo cy’abafite ibirarane by’imyaka yashize, uyu muyobozi yasobanuye ko amafaranga atangwa na Leta atari umushahara, ahubwo ko aba ari amafaranga yo kumufasha mu gihe ari masomo, bityo ngo utarayahawe ntagomba kwishyuza, kuko nawe atazayishyura.
Eliphase Gahigiro


text:
Sobanukirwa n’ibijyanye no Kubatizwa mu Mwuka umenye n’uko bigenda..
Ariko kubatizwa mu mwuka byo ni iki ?
Kubatizwa mu mwuka ni ukureka uwo mwuka agakorera imirimo muri wowe. Mu gihe ubatizwa n’abapasiteri abantu bagutangira ubuhamya ko bakuzi ho ingeso nziza kandi kera bajyaga baguha izina rya Batisimu kuko uvutse ubwa kabiri.
Umubatizo w’umwuka wera nawo ni nkuko ugenda, Imana ubwayo niyo Ikubatiza mu mwuka wayo, Yesu yamaze kugutangira ubuhamya ko nta cyaha ufite (we ubwe yikoreye ibyaha byacu, ubu nta teka tuzacirwaho).Imana data iguha izina (Uyu munsi ndakubyaye Rom1.5), Ritazwi n’umuntu wese ariko niduhamagara tuzitaba .Hanyuma umwuka wera agakorera imirimo ye muri wowe (Sinkiri uwanjye ngo nigenge).
Ibimenyetso byo kubatizwa mu mwuka wera?
Nkuko babitwigishije ikimenyetso gikuru kigaragara vuba ku muntu wabatijwe mu mwuka wera ni ukuvuga indimi nyinshi z’abamarayika.
Uwo muntu nawe aba yabaye nka Malayika: Nkuko abamalayika bahawe umurimo wo gukorera abantu nawe ni umugaragu w’abandi.Umwuka w’imana amunyuramo kugira ngo akorere abantu: Mu guhanura, mu gusengera abarwayi, mu kwitanga n’ahandi nkuko impano z’umwuka yahawe ziri.Umwuka rero agaba impano ku muntu agezemo.
Nkuko kubatizwa bivuga kwibiza cg kwinika,ni nako uwabatijwe mu mwuka wera aba yibiye mu mwuka, agapfa kuri kamere akazukana ubuzima bw’umwuka wera.
Uwabatijwe mu mwuka wera agira ubushizi bw’amanga bwo guhamya: Kuko umwuka wera aba atuye muri we si we uba ukiriho ahubwo ni umwuka uba muriwe.
Agira kwihanganira ibimugerageza: Kuko umwuka wera ababarana nawe muri byose aramwihanganisha akajya amubwira ati humura ndi kumwe nawe ntacyo uzaba .Niyo mpamvu ashobora kunyura mu bintu bikomeye kandi ukabona we ntabibona arishimye.
Aha nibutse intambara nanyuzemo : Gukubitwa,kwambara ubusa ngasigarana wenda ijipo imwe ,gutukwa,kwimwa ibiryo,n’ibindi nzavuga mu nyandiko zikurikira ariko sinigeraga na rimwe mbona ko ari ikigeragezo sinigeraga nabisengera ahubwo amasengesho yange yose nayerekezaga ku murimo w’Imana ndetse kuko nakundaga ijuru nifuzaga guhishurirwa ibyo mu ijuru.
Njya ntangara rero, iyo abantu birirwa baririmba ibigeragezo ndetse bakanahimba n’indirimbo zabyo (burya utaka aba atarabona).Sinavuga ko nabonye byinshi kubarusha wenda ariko nabarushije mu kwihangana .Ariko si njye njyenyine ahubwo ni abantu bose babatijwe mu mwuka wera kandi bakamwemerera akaguma muri bo.
Umuntu wabatijwe mu mwuka wera mu maso he haracya: nta mushiha agira, ahugurana ubugwaneza.Biblia iratubwira ngo:”Uwiteka yamusize amavuta yo kwishima akurutisha bagenzi be Rom1 :9”.
Hari igihe najyaga mva mu rugo iwacu mfite umubabaro mwinshi ,nkibwira ko ningera mu rusengero ntari buvuge ndi bwicare mu nguni nkereka Imana ko mbabaye ;ariko nagera ku muryango w’urusengero umwuka akambwira ko nta kibazo mfite ,intambara zashize,yesu ni mwiza ,agufiteho umugambi mwiza ,ni iki gitumye wiganyira umwami wawe ntakiriho,mbese amagambo nkayo nkagera mu rusengero ndirimba nsimbagurika nta muntu wigeraga ansomamo umubabaro .
Umuntu wabatijwe mu mwuka wera agira umwete: Yaba ku zuba cyangwa ku mvura, aharanira kurangiza inshingano ze. Muri iki gihe usanga abakirisitu benshi bihana ngo Imana imbabarire intege nke, ikibazo si wowe ahubwo nuko nta kigusunika kiri muri wowe.
Mbese uwabatijwe mu mwuka yakongera gukora icyaha?
Umwuka wera bitandukanye no kwihana ibyaha .Nkuko twabonye ko ari ukwemerera imirimo y’umwuka,uwabatijwe mu mwuka asabwa kudatera agahinda umwuka wera no kumwumvira iteka .Ajya gukora icyaha yamubwiye ,iyo yinangiye aragikora ,kandi iyo akomeje kwinangira umwuka wera arigendera.Icyakora impano yo aba yaramugabiye ntabwo ayimwambura ahubwo ajya amuzaho gusa agakorera abandi ni nayo mpamvu tubona umuntu yaraguye mu byaha runaka kandi akinabirimo umwuka akaba yamuzaho agahanura.
Bane data ndagirango mbakumbuze kubatizwa mu mwuka wera kumurindira muri mwe. Kuko kubatizwa mu mwuka gusa bidahagije kugirango abashe kukugirira umumaro yaguherewe ahubwo ni ngombwa no kumurinda:
Ibikenewe kugirango umwuka wera agume muri wowe
Njye ngereranya n’umwuka n’undi muntu ntekereza ko umuntu agizwe n’ibice bibiri:Umuntu wa kamere n’umuntu w’umwuka kandi niko na bibilia itubwira .nkuko rero Umuntu wa kamere ariwo mubiri ufite ibyo ukeneye ngo ubeho ,n’umuntu w’umwuka nawo urabikeneye:
Umuntu wa kamere: akeneye kurya indyo yuzuye, no kunywa amazi meza, kwisiga amavuta, kwambara neza, kuryama heza no gukora sport.
Umuntu w’umwuka nawe akeneye:
1.Kurya indyo yuzuye: Ijambo ry’Imana nibyo biryo by’umwuka .Iyo rero utakigira umwanya wo gusoma ijambo ry’Imana, ntunagire umwanya wo kujya byibura no mu materaniro, umenye ko umwuka nawe azigendera kuko adashobora we gupfa .iyo umuntu amaze igihe kinini atarya arananuka byanakomeza agapfa.
Ikindi kandi ugomba kugenzura ubutumwa bwose wumva si ngombwa gupfa kwasama ngo ni ijambo ry’Imana .Aha ndashaka kubwira abakirisitu bazerera ngo nateraniye aha ejo n’aha ,aho nzasanga basoma mu ijambo ry’imana hose nzajya nterana nabo .Oya ,umwuka wera wawe azarwara bwaki ,abateka bose siko bateka indyo yuzuye .
Birashoboka ko warya indyo nkene cg ndengarugero cg yanduye .Inama nakugira niba umeze gutyo ni uko nawe wagira umwanya wo kwisomera ibyanditswe byera kandi ukaba n’ahantu wizeye neza imitekere yabo (ndavuga iby’ijambo ry’Imana).
2. Kunywa amazi meza: Amazi atuma umubiri utarwara umwuma, abahanga babonye ko amazi avura indwara nyinshi mu mubiri.banatubwira ko umubiri w’umuntu ukenera amazi byibura litiro2 ku munsi . Amazi niyo atuma ibimera bibaho.
Ngereranya amazi n’ijambo Imana iguhaye riturutse ku mana cyangwa igitangaza Imana igukoreye .Burya si ko iteka abumva ijambo ry’Imana Imana ibaganiriza cyangwa ibakorera ibitangaza. Dawidi we yaranditse ngo:”mbone igitangaza giturutse mu ijambo ry’Imana Zab119 :18”.Iyo Imana yaje mu ijambo ry’ayo mitima irahumurizwa,ahari humishijwe n’umubabaro hagatembera ibyishimo,ibisubizo by’ibibazo bikaboneka .
Ugomba gushaka uko ubonana n’Imana ubwayo Atari uguhura n’ibitabo gusa (Biblia)cg abantu (Abavugabutumwa,abahanuzi).Abakirisitu benshi bajya binjira mu nzu y’Imana ,yemwe bagatega n’ugutwi amagambo yose bakaba bayumvishije ,bavuga Halelua nabo bakikiriza bati Amen.
Wanababaza uti umwigisha yigishije iki bakaba bakikubwira ariko ntibabe babonanye nayo ngo bumve icyo yo ibabwira.
3.Kwisiga amavuta: Umuntu w’umubiri agomba kwisiga amavuta .amavuta atuma uruhu rworoha ntirukanyarare kandi ntirugire umwera N’umuntu w’umwuka nawo ni uko akeneye gusigwa . Gusigwa mbigereranya no gusenga.
Iyo wasenze Imana uroroha, mu maso hawe hagacya, nta makare ugira.Aha ndavuga cyane amasengesho yo kwiyiriza ubusa .Abakristo benshi barayaretse ni nayo mpamvu usanga badakeye mu maso.Abenshi bayasimbuje ngo ubuvumo,mu mazi,mu butayu n’ahandi .
Kandi ayo masengesho y’aho mvuze ngo utariye ntiyayashobora ngo bagomba kujyayo bavutuye.Ni nayo mpamvu aho ngaho umuntu ajyayo atukana akagaruka agitukana kuko nta mavuta yasizwe .
Mwene data ndifuza ko wisubiramo ugatekereza ya masengesho wajyaga usenga y’Iminsi myinshi kandi nkuko ntacyo wabaga n’uno munsi ntacyo waba kandi wavamo usizwe ku buryo ukubonye wese yabona ufite ubwiza. Satani yamaze gutera ubwoba abantu abereka ko ari ubujiji kwiyiriza ubusa, ko umubiri nawo ukeneye ibyo kurya ye nibyo ariko n’umwuka urabikeneye.
Njye nasenze amasengesho menshi yo kwiyiriza ubusa ndetse nta n’ikintu nakozaga mu kanwa nasenze iminsi 7 ,narakoraga imirimo isanzwe ya buri munsi kandi nta muntu nagiraga wita ku byanjye ku buryo yanyakira ndangije amasengesho ; kenshi na kenshi narangirizaga ku mpungure(Ibigori) cg umutsima w’ibigori ;nibwiraga ko nzarwara igifu ariko ntacyo nigeze ndwara .
Sinshaka ko abantu bamera nkange kuko umubiri wanjye wenda si kimwe n’uwabo ariko mu mbaraga zawe nkeya gira igihe wenda n’umunsi umwe wigomwa kugirango ugaburire umuntu wawe w’imbere. Ibyaha byinshi binesheka ku bwo kwiyiriza ubusa no gusenga. Kandi ibyaha nibyo bituma amavuta (ubwiza bw’Imana) agushiraho.
4. Kwambara neza: Nkuko umubiri ukeneye kwambara neza ninako n’umuntu w’umwuka nawe akeneye kwambara.
Kwambara ni gukora imirimo myiza yo gukiranuka .umuntu iyo yambaye asa neza :iyo n’umwuka akubona mu mirimo inyuranye yo mu itorero:Uvuga ubutumwa,utegura,uri umudiyakoni ,uhanura,uririmba yumva yizihiwe.
Ndashaka kuvuga ku gukoresha impano z’umwuka.Birakwiye ko impano wahawe uyibyaza umusaruro .Abantu benshi biyumvamo umuhamagaro cg impano bagatinya tinya ,umuntu umwuka yamuhishurira agatinya kubivuga .yemwe hari n’abambwiye ko bajya bihanurira gusa .ibyo rero sibyo umwuka wera ashaka ko yambara nawe akizihirwa mu bitaramo,abandi bakabona ko yambaye neza.
5.Kuryama heza: Ku ruhuka ni ngombwa .kuko iyo umuntu yakoze agomba kuruhuka .Njya mbona hari abantu cyane cyane abahanuzi ,abavugabutumwa,n’abahanzi bashaka gukoresha impano yabo buri kanya .Sibyo ahubwo bagomba kureka umwuka nawe akaruhuka .Ibyo akenshi bijya bibatera kuvangirwa .Jya ureka umwuka aruhuke maze ubone umwanya nawe wo kwuza (kwitekerezaho).
Nigeze mbona umuvugabutumwa ujya ahantu yagera yo ati :”Mumpe akanya mvuge ngende ,Imana inyohereje ahandi “.ugasanga umunsi umwe agiye ahantu hane .Mbese ye ubona ari wowe Imana yabonye wo gukoresha gusa? Tuza Imana ifite abakozi benshi.ha n’umwanya umwuka wera aruhuke .Kandi bizatuma igihe uzavuga, uzavuga ikintu gifite ingufu.
Nabonye na none umuhanuzi ugera mu iteraniro ati:” Nimwumve uko Imana ivuze”, batanga ibyifuzo ati:”Nimwumve”. Basengera abarwaye ati:”Nimwumve na none”. Batanga amaturo ati:”Nimwumve”.Mbese ye wibwira ko Imana idashobora gukusanyiriza rimwe ibyo byose ngo ibivuge rimwe.Ayo ni amarangamutima ntabwo ari ubuhanuzi.
Iyo mvuze ku bahanuzi numva nashyiraho ishuri ry’abahanuzi nkuko kera ryajyaga ribaho,kuko nanjye ndi muri bo ariko Hari byinshi Imana yagiye inyungura ntari nzi.paulo aravuga ngo:”Nkiri umwana natekerezaga nk’umwana …1kor 13 :11….ariko kuko Imana inyoboye muri uyu murongo wo kwandika ndizera ko nzandika no mpano y’ubuhanuzi by’umwihariko.
6.Umwuka akeneye Sport: Sport ni ngombwa mu buzima n’umuntu w’umwuka akeneye kunyeganyega ,agaseka,akabyina ,akina,akareba television kugirango umenye uko isi iteye umenye ibyo gusengera ,n’ibindi .
Njya mbona abantu badaseka ngo yasu ntiyigeze aseka na rimwe ,n’ibindi ariko nkeka ko ari ukuvangirwa. Bene data nashatse cyane kwibanda ku mwuka wera no kuwubatizwamo kugirango umuntu wese asobanukirwe ibyo mvuga .Nubwo ziriya zari inzozi ariko turi mu isi dukora imirimo inyuranye nk’abisi ariko ntituzaguma mw’isi .Umwuka wera azatugurutsa mu kirere atujyane ku Mana.
Biragusaba wowe rero ufite uwo mwuka kuwurinda kugeza kuri wa munsi ,naho wowe utaramugira kumushaka kuko isezerano ari iryacu.(Ibyakozwe:2 :39 )
Tuzakomeza tubabwira ku mpano z’Umwuka wera .
Imana ibahe icyo mwifuje
Mukasubika jeanne d’Arc
Email :jsubika @yahoo.com


text:
Umusalaba wa Yesu Kristo.
Abagalatia 6:14 « Ariko jyeweho sinkirata ikindi keretse Umusaraba w’Umwami wacu YESU KRISTO wateye ko iby’isi bimbera nk’ibibambwe, nanjye nkabera iby’isi nk’ubambwe ».
Mu gitabo cy’Ibyakozwe n’Intumwa 7:54-60 hatubwira iby’urupfu rwa Sitefano wazize kwizera Yesu Kristo no kumuhamya ; niho hambere tubona inkuru z’umusore witwa Sauli ariwe nyuma waje kwitwa Paulo. Biboneka neza ko nawe yari muri icyo gitero cyahitanye uwo mukiranutsi Sitefano ; cyane bigaragara ahanditswe ngo :« …Abagabo bamushinje bashyira imyenda yabo ku birenge by’umusore witwa Sauli ». Umur.wa 58.
« ….Nuko Sauli nawe ashima ko yicwa ». Umur.wa 60.Automatic word wrap
Ibyak.8:3 hatwereka neza uburyo Sauli uwo yakomeje guca igikuba mu Itorero. Handitwe ngo : « Ariko Sauli we akomeza guca igikuba mu Itorero no kuryonona cyane akinjira mu mazu yose agafata abagabo n’abagore, akabakurubanira munzu y’imbohe ».
Ibyak.9:1-9 Naho tubona yarakomeje gukangisha abigishwa b’Umwami Yesu ko bicwa, ndetse ajya ku mutambyi mukuru amusaba inzandiko zimuhesha uburenganzira bwo kugirira nabi abanyetorero. Akiri muri ibyo rero Yesu Kristo amutungurira mu nzira ajya I Damasiko yikubita hasi na za nzandiko yahawe n’abakuru, yumva ijwi ry’Ubasumba bose, Umutambyi Mukuru ukwiriye iryo zina ariwe Yesu Kristo ati : « …Sauli, Sauli undenganiriza iki ? Aramusubiza ati uri nde, Mwami ? Nawe ati:Ndi Yesu uwo urenganya. Imir.5-6. Sauli yahagurutse aho ari impumyi atareba bamurandata bamujyana I Damasiko, asenga amasengesho y’iminsi itatu atari yateganije, atarya atanywa. Imir.ya 8-9. Bamwe bavuga ko muri iriya minsi 3 yamaze asenga Imana, aribwo Yesu yamwigishije byinshi kandi mu nyigisho yamwigishije n’ibyo yamuhishuriye amumenyesha Umusaraba we ko ariwo agomba kwirata gusa, ntiyirate ubwoko bwe, umuryango we, ubutunzi, icyubahiro n’ibindi…kuko ibyo byose yari afite ntacyo byari bimumariye. Mu nzira ajya I Damasiko ahuye na Yesu, byose yabigwanye hasi. Mu rwandiko yandikiye Abafilipi 3:7-10 aravuga ati : Nyamara ibyari indamu yanjye nabitekereje ko ari igihombo ku bwa Kristo, ndetse n’ibintu byose mbitekereza ko ari igihombo kubw’ubutunzi butagira akagero, ari bwo kumenya Kristo Yesu. Kubw’uwo nahombye ibyanjye byose, ndetse mbitekereza ko ari igihombo kubw’Ubutunzi butagira akagero ari bwo kumenya Kristo Yesu…
HARI IMPAMVU EBYIRI ZITUMA YIRATA UMUSARABA WA YESU KRISTO. Automatic word wrap
Gal.6:14
1. Umusaraba wa Yesu Kristo watumye iby’isi bimubera nk’ibibambwe. Bisobanuye ko iby’isi bitari bikimutwaye umutima, mbese mu yindi mvugo, sibyo byari bifashe umwanya wa mbere muri we. Muri ya minsi itatu twabonye yamaze asenga yigishwa n’Imana iby’Umusaraba wa Yesu Krsito, yasobanukiwe atyo ko iby’isi bidakwiye kumurangaza no kumubuza gukiranukira Imana no kuyikorera, ndetse igihe kizagera nawe akabisiga nk’uko abamubanjirije babisize. Niyo mpamvu yandikiye Abakolosayi 3:1-4 ati : « Nuko rero niba mwarazuranywe na Kristo, mujye mushaka ibiri hejuru aho Kristo ari, yicaye iburyo bw’Imana. Mujye muhoza umutima ku biri hejuru atari ku biri mu isi, kuko mwapfuye kandi ubugingo bwanyu bukaba bwarahishanywe na Kristo mu Mana. Kandi ubwo Kristo ariwe Bugingo bwacu azerekanwa, namwe muzaherako mwerekanwe na we muri mu bwiza ».
2. Umusaraba wa Yesu Kristo watumye abera iby’isi nk’ubambwe. Hari imvugo ikinze gukoreshwa abantu bavuga ku Gakiza nyakuri ngo : Umuntu yageze ku Musaraba. Kugera ku Musaraba, ni ukwemera mu buryo bw’Umwuka kubambanwa na Kristo. Nibyo Paulo avuga mu Abagalatiya 5:24 ati : « Aba Kristo Yesu babambanye kamere, n’iruba n’irari byayo ». Abameze batyo nibo baba barageze ku Musaraba by’ukuri. Isi n’iby’isi babibona nk’ibibambwe kuko baba barapfuye kuri kamere y’ibyaha, bari mu isi nk’abayicumbitsemo, ari abashyitsi n’abimukira. Abameze batyo nta kabuza bagomba guhura n’ibibazo bituruka kuri bagenzi babo bo mu miryango, mu baturanyi, mu kazi aho bakora, mu mashuri aho biga n’ahandi. Ibyo bibazo n’ibyo bigeragezo, akenshi bituruka ku bantu b’uburyo bubiri.
a) Abitwa bene So bavuga ko musangiye ukwizera nyamara bakaba batarageze ku Musaraba wa Yesu. Mbese ntibihannye by’ukuri ngo bahinduke, ahubwo ni abanyadini gusa, mbese bameze nka Paulo atarahura na Yesu mu nzira ijya I Damasiko, burya nawe ibyo yakoraga arenganya abizera Yesu, yari umunyadini yumva ko arimo akora umurimo w’Imana kimwe na ba bakuru b’idini b’abatambyi bakuru bamuhaga za nzandiko zamuheshaga uburenganzira bwo kugirira nabo abanyetorero.
b) Abapagani batigeze rwose bagerageza no kwirarira nyangwa ngo banishushanye nk’abo tumaze kuvuga haruguru. Bakora ibyaha ku mugaragaro ndetse bakanabyemera ; abo uretse no kugera ku Musaraba ahubwo ntibaremera no kwerekera mu nzira ijyayo. Abongabo rero Petero yabavuzeho ahumuriza abanyetorero bo mu gihe cye bamaze kugera ku Musaraba ati : « Basigaye batangazwa n’uko muri ibyo mudafatanya nabo gusayisha no gukabya ubukubaganyi nkabo bakabasebya, nyamara bazabibazwa n’Uwiteguye guca imanza z’abazima n’abapfuye ». 1Petero 4:4-5.
Ubutaha tuzabagezaho igice cya 2 aho tuzavuga inyungu rusange tubonera ku Musalaba wa Yesu Kristo. Ntimuzacikwe !!
Reverand Pastor Rurangirwa Emmanuel


text:
Iyo Kagame agutinya aguteza ibinyamakuru bye –> Isomere nawe uburyo Kagame atagisinzira kubera David Himbara
Kagame iyo umunenze cyangwa ukamuvuga nabi aragufunga cyangwa akakwica iyo akubonye. Ariko we niwe wambere wirirwa asebya abamunenga cyane cyane umugabo witwa David Himbara. Ejo ikinyamakuru cya DMI ya Kagame Igihe.com nicyo cyari kikomye uyu mugabo uhora aburira abanyarwanda ku mabi ya leta ya Kagame.
Ariko njye icyo nakundiye David Himbara, nuko ariwe wambere wadusangije ibyo Igihe.com cyamwanditseho kimusebya. Muri macye yabasetse cyane. Irebere hasi ibyo David Himbara yahise ashyira ku rubuga rwe rwa Facebook:
Ibya Himbara, nta shinge nta rugero. Maze iminsi nsoma ibivugwa kuri Himbara David nkagira ngo si Himbara nzi mbonye ifoto ndamwibuka. Mbega ishyano! Ni aka wa mugani ngo umubiri ubyara udahatse cyangwa ngo akamasa kazamara inka kazivukamo. Nta wakwemera ko uko u Rwanda yarukamye rukamukundira yakwirirwa aruharabika kariya kageni uretse ko mbona abikorana umuvuduko wa giswa ari nawo wakunze kumuranga aho yakoze hose haba mu gihe cy’inzibacyuho ndetse n’icya Guverinoma y’Ubumwe bw’Abanyarwanda.
Nta gitangaje ariko kuko iyo wumvise amajwi y’abiyita abanyepolitiki barwanya Leta y’u Rwanda, usanga ari abo yari yarashyize ku ibere bakaza gukurwamo kubera impamvu zinyuranye ariko akenshi biturutse ku mikorere mibi yabo. Nta wabarondora ngo abarangize ariko mu gihe gito namenye uriya Himbara, nta cyiza nzi cyamuvamo.
Uwamubona atamuzi yagira ngo ni umuntu w’icyitegererezo ariko uko umwegereye ni ko utungurwa n’amafuti ye aka ya mvugo nyandagazi ngo ‘uko inguge irushaho gutumbagira igiti ni ko igaragaza ubusa bwayo.’
Uko namumenye
Mubona bwa mbere hari ahagana muri za 1997 aho yasiragiraga hagati ya Afurika y’Epfo n’u Rwanda, mweretswe n’inshuti ye imbwira ko u Rwanda rugiye kubona umuntu w’umunyabwenge uzafasha Leta kubaka inzego z’abakozi ba Leta. Ku bari mu Rwanda icyo gihe, muribuka ko Leta koko yiyubakaga mu buryo bwose ari nako ishishikariza abantu bafite ubushobozi gutahuka bagafasha abandi kubaka urwababyaye.
Nyuma naje kumenya ko afite abavandimwe bazwi ndetse ko ari mukuru wa (Colonel) Byabagamba Tom warindaga uwari Visi Perezida Paul Kagame akaza no gukomeza kumurinda aho atorewe kuba Perezida wa Repubulika nyuma akaza gufungwa.
Himbara ukimubona ntushobora kumenya niba ari umusore cyangwa umusaza. Yari afite uruti ruto, umutwe we warumoye nta gasatsi cyangwa icyitwa ubwanwa wamubonaho. Ijisho ryari indubaruba kandi yitwa ko nta nzoga cyangwa itabi anywa, yavugaga Icyongereza gusa Ikinyarwanda atagikozwa.
Nakomeje kugira amatsiko yo kumenya amakuru ye nza gusanga ko ngo yaba yarajyanywe akiri muto za Canada avanywe mu nkambi n’abagiraneza. Ubwo ayo makuru hari abayazi neza kundusha ariko ubwo nanamenye aho kumera nk’uwiyoberanya yitwara kinyamahanga byaturutse.
Ibindi ntamenye neza nyuma y’imyitwarire ye idasanzwe ngo ni uko kera yari umurasta wo mu rwego rwo hejuru ndetse ko yanywaga ibiyobyabwenge (ibyo nabyo bijyanye n’ubuzima bwe bwite) uwacukumbura kurushaho yabimenya. Bakavuga ko byose yabivuyeho aho aziye gushaka imyanya mu Rwanda.
Nigeze kuvuga ko yavugaga Icyongereza cyinshi ariko mu kungikanya amagambo ukabura ireme ry’ibyo avuga (turi bubigarukeho). Yari kandi impirimbanyi mu gushaka imirimo ihemba neza dore ko iby’intica ntikize byo muri Leta atabikozwaga.
Yirirwaga azenguruka za Minisiteri zose akavuga ko agiye kuzibonera umurundo w’amafaranga, abemeragato bakamubonamo igitangaza kubera amagambo ye mu nama nyunguranabitekerezo zari urudaca muri icyo gihe. Bucyeye naje kumva ko akora muri UNDP ahembwa agatubutse ari nako ajujubya abo bakoranaga cyane cyane Madame Fafin ngo bajye bamenya ko ari ijisho ry’uwari Visi Perezida Paul Kagame. Yasimbukaga inzego zose akavuga ko raporo ze zijya ibukuru gusa.
Budateye kabiri aba avuye muri UNDP ati ngomba gukorera muri MIFOTRA ngakurikirana neza ivugururwa ry’inzego z’ubutegetsi bwite bwa Leta ari nako bihwihwiswa ko ashobora kuzayobora iyo Minisiteri.
Sinakubwira rero inkeke n’ibikabyo bye ngo nibamuhe ibiro byiza n’ibikoresho bigezweho, akirirwa muri urwo bukamwiriraho ntaho abarizwa haba muri UNDP haba muri MIFOTRA. Yasaga n’ukorera mu kirere ariko imodoka y’akazi yahawe ikamworohereza haba amanywa n’ijoro.
Ngo wirukankana kenshi umugabo ukamumara ubwoba, yaje gusubira muri UNDP, asanga iserire y’ibiro barayihinduye,urufunguzo rwa ya modoka ntiyamenya aho ruburiye aba abuze intama n’ibyuma. Aritotomba biratinda mu gitondo azindukana Land Cruiser ya Tom Byabagamba na Plaque za MOD [igisirikare] aba agonganye n’amategeko ya UN asohokana ibaruwa imuhagarika ku kazi.
Aba agarutse muri MIFOTRA ati mukampa ibiro n’imodoka ariko nkazajya mpembwa na UNDP (ibintu bitumvikana na gato). Bose bakubitwa n’inkuba, nibwo kubera gukomeza gushyashyana yaje guhabwa kuyobora Ikigo cy’i Murambi ya Muhanga cyakoreragamo RIAM.
Inzu zose ati nimushyire hasi. Nta nyigo ,nta ngengo y’imari yateganijwe. Akirirwa muri Prado nshya hagati ya Kigali na Muhanga ageze aho nawe akorwa n’isoni arongera arahambira asubira muri Afurika y’Epfo.
Nyuma ariko ngo abifashijwemo n’inshuti ze,yaje kongera guhatiriza , icyizere kigenda kigaruka aza kuba Umujyanama wihariye (Personal Assistant) wa [Nyakubahwa] Perezida wa Repubulika aza no gushingwa ishami rikomeye PSU (Strategic Planning Unit).
Imikorere ye ageze muri izo nzego sinayikurikiranye ariko igomba kuba itari ihwitse ahari bakamupfa agasoni kuko hari inkuru zacicikanaga zivuga ko ntacyo akora. Rimwe yigeze guhinguka muri Bar Resto Kacyiru acuranga Accordion asa n’uwanyoye ibiyobyabwenge abari aho bose bakubitwa n’inkuba.
Ubundi ngo afata imodoka y’akazi ayisiga ku Kibuga cy’Indege (ababizi impamo bazatubwira) ari nabwo yagiye burundu tuza kumva mu buryo budatunguranye ko ari mu ishyaka ritavuga rumwe n’ubutegetsi RNC ariko ko by’umwihariko akorana n’umunyemari Rujugiro.
Yagiye anashingwa indi mirimo inyuranye harimo no kuba Perezida w’Inama y’Ubutegetsi ya IPAR Rwanda ariko nta kintu namba yayimariye uretse gutera hejuru abakozi n’abagize Inama y’Ubutegetsi, kujya mu ngendo zo hanze z’urudaca ari nako yitwaje akayabo k’amadolari yafatwaga nk’amafaranga ya Perezida w’Inama y’Ubutegetsi ugiye mu butumwa bwo hanze.
Biriya mwumvise ngo anenga Leta y’u Rwanda ko iteza imbere abagore ntibagire icyo bayimarira ni amaco y’inda. Abakoze muri MIGEPROF icyo gihe baribuka neza ko yirirwaga azenguraka mu biro avuga ko guteza imbere abagore ari politiki nziza, kubera kugira akarimi keza bakamuhemba neza nk’impuguke (expert consultant) none ibishimwa n’isi yose yifashe ku gahanga abihinduye ubusa.
Biriya byo kwirirwa asabiriza amadolari yo gutagaguza, kwirirwa mu ndege, mu mahoteli ahenze nibyo yiberamo. Kuvuga Icyongereza kidafite umutwe n’ikibuno, gukoresha inyandiko avoma muri Google niwo mukino abeshyeshya abaswa. Niriya nama yagiye guharabikamo u Rwanda mwabonye ko yabuze icyo anenga gifatika haba kuri Leta y’u Rwanda haba k’utarahwemye kumukamira ariwe Perezida wa Repubulika Paul Kagame.
Kubera kuvuga amagambo adafatika no gusubira mu byo abandi bavuze (ngaho ingingo z’Itegeko Nshinga, ngaho ibyavuzwe na Ambasaderi w’u Bwongereza mu Rwanda ku matora ya Perezida wa Repubulika,…) aho kurasa ku ntego, iminota yaramushiranye bakomeza kumwoherereza udupapuro tumuhagarika agasa n’utatubonye, bamucira amarenga ngo ahagarare akabyirengagiza. Yarinze arangiza asa n’udashoje.Uretse ahari kumutinyira akayabo k’amadolari yatanze kugira ngo atumirwe ntawakwibeshya avuga ko ibisubizo bye byagawe ku mugaragaro kuko abo yabwiraga bamuhaga ingero zifatika zivuguruza ibyo yavugaga.
Nguwo David Himbara. Abamutuma ntacyo azabagezaho. Icyakora amagambo yo azayasuka yirirwe mu ngendo, mu mahoteli, mu minsi mikuru, mu misangiro, mu bitaramo.
Akabaye icwende ntikoga. Nta Himbara, nta shinge nta rugero!
Ngabo Steve, Umusomyi wa IGIHE.com


text:
Urwenya: Umusore w'umwiyemezi
Umusore w'umwiyemezi
Umusore w'umwiyemezi ngo yari afite Phd yazengere inkumi bari bicaranye mu ndege ashaka
kuyirataho,arayibwira ngo babazanye, inkumi yigiriraga amagambo make irabyanga ariko umusore arayibwira ati “ ndakubaza buri kibazo utsindwa urampa amadorari 5, nanjye icyo ntsindwa ndaguha amadorari 1000.
Inkumi iremera,umusore ati: “hari distance ingana gute hagati y'isi n'ukwezi?” inkumi
itavuze ihita ikora mu mufuka imuha amadorali atanu; umusore araseka ati “ngaho
nawe mbaza” Umukobwa ati “ni ikihe kintu cyurira urukuta gifite amaguru 3 kikarumanuka gifite 4?” umusore aratekereza wapi, akoresha internet afata ubusa,yohereza incuti ze zose z'abahanga yizera ziraheba. Hashize nk'amasaha abiri ashakisha araheba, afata amadorari 1000 ahereza ya nkumi. Arangije arayibaza ati “ko ntsinzwe bigaragara icyo kintu ni igiki?” Inkumi ihita ikora muri mu mufuka imuha amadorari 5
Shyiraho Igitekerezo!
Subscribe to: Post Comments (Atom)


text:
Kamampire Zamuda wahoze ari umuyisiramu ufite inshingano zikomeye mu idini yanditse mu gakaye ke avuga umugabo azasha ko bazabana aba ariwe babana koko nyuma akajya amuhoza ku nkeke akijijwe Imana imubwira ko ari we wiguriye ipiki yo kumusiza.
Uyu mubyeyi ubu wamaze kuba umukirisitu ndetse akaba n’umuvugabutumwa bwiza agira inama zikomeye urubyiruko gushishoza mbere yo gushaka abagore cyangwa abagabo ahubwo bakareka Imana ikabahitiramo uwo yabageneye kandi ubakwiye.
Mu kiganiro yahaye Ibyishimo.com yavuze ko akiri umukobwa muto yiyumvaga ko ari umukobwa mwiza cyane kandi uzi ubwenge kuko yari umwe mu bantu bigishijwe inyigisho nyinshi zijyanye n’idini ya Isiramu bityo bikamutera kumva agomba kwihitiramo umugabo ashaka.
Yavuze ko amaze kuba inkumi ntoya yafashe agakayi agashushanya umugabo ashaka ko bazabana: ibara ry’uruhu, uburebure, ingano, umutungo, kavukire n’ibindi umusore wese uje kumuramabagiza akabanza akareba niba yujuje ibyo byose yasanga atabyujuje agahita amuhakanira.
Yagize ati “Nafashe ikarine n’ikaramu nandika umugabo numva azanshaka, ndavuga ngo nzashaka umugabo w’inzobe kuko nirabura, umugabo unsumbijeho nibura santimetero makumyabiri, uwo ntasumba kugira ngo ntazamureba nubitse amaso nkamusuzugura, utari muto cyane ku ngano ye abantu batazajya bagira ngo ni umwana nahohoteye kandi utari munini cyane kugira ngo batazajya bagira ngo ndi umwana yitoraguriye, ndavuga ngo nzashaka umugabo udakora imirimo yo guhinga kandi avuka muri Kigali Ngali (Kigali ya none)”
Yakomeje agira ati “ Numvaga ntazashaka umugabo udakodesha ibyo byose ndabikora mbishyira mu ikayi ariko maze gukizwa nahishuriwe ko imigambi y’umuntu imenywa na we ariko igisubizo cyonyine kikagirwa n’Uwiteka, nabikoraga njyenyine ariko Imana yarimo inyitegereza kandi yari izi n’ubuzima bwanjye mu gihe kiri imbere nubwo njyewe ntari mbizi.”
Zamuda ahamya ko uko yasabye uwo mugabo ariko yamubonye koko ariko umugabo akamuhoza ku nkeke amukubita ndetse aza no kumusiga ajya gushaka undi mugore. Amaze gukizwa Imana iramubwir ngo ‘ipiki izagusiza ni wowe uyigurira’.
Ati “iyo umuntu yambwiraga rero ngo arankunda namushyiraga mu bipimo nababwiye haruguru, Ibyo nanditse mu ikaye byaje kubaho, umunsi umwe maze kugira imyaka cumi n’icyenda umuntu araza mushyize muri ya foromo nabajije mbona arajyamo dusezerana kubana akaramata; maze gukizwa hari icyo Imana yabimbwiyeho; yarambwiye ngo “Ipiki izagusiza ni wowe uyigurira”.
Zamuda agira inama urubyiruko kwitondera gushaka umuntu bazabana akaramata batabanje gushishoza no kuyoboza Imana kuko iyo ushatse umugore cyangwa umugabo mukananiranwa no kurimbuka urimbuka.


text:
Sayinzoga Jean, Umunyarwanda wa mbere wagize dani ya gatandatu mu gukina karate yitabye Imana kuri iki Cyumweru azize uburwayi.
Uwayo Théogène, umuyobozi w’Ishyirahamwe ry’umukino wa Karate mu Rwanda (FERWAKA), yatangarije ikinyamakuru izubarirashe.rw ko babuze umuntu w’ingenzi.
Uwayo uri mu Bubiligi yabwiye Izubarirashe.rw yavuze ko yababajwe bikomeye n’urupfu rwa Sayinzoga. Ati “urupfu rwa Sayinzoga twarwakiranye igihunga cyinshi, tugize igihombo gikomeye, yari umubyeyi wacu muri karate, tubuze uwari umutima wa Karate yacu”.
Uwayo yakomeje agira ati “Urupfu rwe twarwakiranye umubabaro mwinshi ni uko Imana yabishatse ntacyo twabyongeraho Imana imwakire”.
Rurangayire Guy wahoze ari umuyobozi ushinzwe tekiniki muri FERWAKA ubu akaba ari umukozi wa Minisiteri ya Sipiroro n’Umuco (MINISPOC) yavuze uko yamenyanye na Sayinzoga n’uko yakiriye urupfu rwe.
Rurangayire yagize ati “Sayinzoga Sensei jye nahuye nawe ubwa mbere mfite imyaka 15 hashize imyaka 22! Uretse kuba yari mwarimu mukuru wacu twese, yabaye umujyana ukomeye watumye Karate igera aho igeze uyu munsi! Yabashije kongera guhuza abakarateka nyuma ya Jenoside yakorewe Abatutsi afasha gutangiza inzego zayo mu bihe bitari byoroshye!”
Rurangayire akomeza agira ati “kugeza uyu munsi yitabye Imana akitabira ibikorwa bya Karate byose akagira inama abantu bose abato n’abakuru! Umuryango wa Karate muri rusange ubuze umujyanama w’inararibonye, ariko inama ze zizakomeza kutwubaka! Ntakindi narenzaho uretse kumwifuriza kuruhukira mu mahoro!”
Jean Sayinzoga yitabye Imana ku Cyumweru tariki ya 16 Mata 2017, aho yari arwariye mu mu bitaro byitiriwe Umwami Faisal biri mu Mujyi wa Kigali.
Bikaba bivugwa ko yazize kanseri y’umwijima.
Ku bijyanye n’ibyaranze amateka ye ni aho mu yindi nkuru ikiri gutegurwa.


text:
RRA yashyizeho uburyo bworohereza abaturage kwishyura amahoro y’ubukode bw’ubutaka
Yanditswe na admin
Ikigo k’Igihugu k’imisoro n’amahoro (RRA) gikomeje kugaragaza uruhare rwacyo mu gushyiraho uburyo bushya bwiswe “RRA Iwacu” bwegereza serivisi zo kwishyura amahoro y’ubukode bw’ubutaka abaturage bazikeneye, ibyo bikaba bikorwa binyuze mu bukangurambaga bwatangirijwe mu murenge wa Kinyinya mu karere ka Gasabo.
Nk’uko Komiseri wa RRA wungirije ushinzwe imisoro y’Inzego z’ibanze Karasira Ernest abitangaza, ubwo buryo bwa “RRA Iwacu” bwashyizweho bugamije gufasha abaturage kubahiriza izo nshingano mbere y’itariki 31 Ukuboza 2017, hafungurwa ibiro 6 bishya mu Mujyi wa Kigali byo kwakira abashaka serivisi z’amahoro ku bukode.
Karasira avuga ko abantu baseta ibirenge mu minsi ya mbere bakaza mu matariki ya nyuma. Mu rwego rwo gufasha abasora kubahiriza inshingano zabo, abakoresha murandasi bashobora kuyikoresha ndetse hakaba hari n’uburyo bwo gukoresha telefoni bishyura imisoro n’amahoro.
Asobanura ko ubutaka bwishyura amahoro y’ubukode burimo ubwagenewe gutura, inganda, ubucuruzi n’ubwagenewe guhingwa burengeje hegitari ebyiri ndetse n’ubundi Inama njyanama yagena.
Karasira atangaza ko mu kwezi k’Ukuboza 2017 Mu karere ka Gasabo hagomba kwishyurwa amafaranga 3 011 186 301 ariko kugeza tariki 12 Ukuboza 2017, hamaze kwishyurwa agera kuri 598 210 712 bingana na 20%
Mu karere ka Nyarugenge hagomba kwishyurwa amafaranga 720 632 291 ariko kugeza tariki 12 Ukuboza 2017 hamaze kwishyurwa angana na 97 661 525 bingana na 14%
Mu karere ka Kicukiro hagomba kwishyurwa amafaranga 2 621 144 982 ariko kugeza tariki 12 Ukuboza 2017 hamaze kwishyurwa 361 333 041 bingana na 14%
Akomeza avuga ko “RRA Iwacu” izafasha abaturage kwirinda ibibazo baba batateganyije mu igenamigambi ry’imiryango yabo n’ibikorwa bindi bakora, abibutsa ko gutanga neza umusoro bituma umuntu yiteza imbere, abaturage bakaba basabwa kwitabira gutanga imisoro n’amahoro kugira ngo iterambere rirusheho kwihuta.
Umuyobozi w’Akarere ka Gasabo Rwamurangwa Stephen yemeza ko umusoro ari ingenzi cyane mu gutuma ibikorwa bigenewe abaturage bishoboka.
Ashima ubufatanye na RRA, avuga ko bafasha akarere gukusanya imisoro ikenewe kuko umusoro uri mu mihigo kandi ukaba n’umuhigo utuma n’indi yose igerwaho.
Yibukije abaturage ko bagomba gufata igikorwa cyo gusora nk’icyabo, bityo bakitabira kugikora kuko kibafitiye akamaro. Ati“Umusoro ntiwagombye kuba umuzigo. Gusora ni inshingano n’uburenganzira bwa buri muntu.”
Kuradusenge Felicien, umuturage mu murenge wa Kinyinya, yashimye igikorwa cya ‘RRA Iwacu’ kuko cyamufashije kuzuza inshingano ze zo gusorera ahamwegereye. Avuga ko nk’umuturage usobanukiwe aba yumva atewe ishema no gutanga umusanzu we ku gihugu asora. Ati: “Gutanga umusoro mba numva ari ishema ryanjye.”
Rwasa Daniel wo mu kagari ka Kagugu mu murenge wa Kinyinya na we avuga ko muri iki gikorwa yabashije gusobanukirwa n’ibibazo yari asanzwe afite byerekeranye n’ubutaka ndetse n’imisoro asabwa, akaba avuga ko bimuha agaciro kumva ko atanga umusoro ukubaka ibikorwa remezo bitandukanye bimufitiye akamaro ubwe ndetse n’abandi banyarwanda.
Nk’uko byagarutsweho hamwe mu hamaze gufungurwa ibiro bishya mu Mujyi wa Kigali, hari mu murenge wa Kinyinya, Ndera na Kacyiru mu karere ka Gasabo. Mu karere ka Nyarugenge byashyizwe ku murenge wa Mageragere n’uwa Kigali, mu gihe mu karere ka Kicukiro ibiro bishya byashyizwe ku murenge wa Masaka n’uwa Kanombe.
SEZIBERA ANSELME
TANGA IGITEKEREZO
Leave a Reply
Be the First to Comment!


text:
Yasanze ari amababi masa nta mbuto ufite !
“Bukeye bwaho mu gitondo kare asubira mu murwa, arasonza. Abona umutini iruhande rw’inzira arawegera asanga utariho imbuto keretse ibibabi gusa arawubwira ati: “ Ntukere imbuto iteka ryose” Muri ako kanya uruma. Matayo 21: 18-19
Hari ibigaragarira amaso y’abantu hakaba n’ibintu by’ukuri biriho. Yesu ngo abonye icyo giti akirebeye kure yakibeshyeho! Yabonye ibyo bibabi bitoshye , birebetse neza uri kure, akeka ko ari igiti cyagira umumaro, akeka ko kiriho imbuto zaribwa, ariko akegereye, abura ikintu pe! Abona nta kigenda!
Hari aho Yesu avuga ngo ni umuzabibu w’ukuri ngo kandi Imana ni nyirawo uwuhingira “ Ishami ryose ritera imbuto arikuraho” Yohana 15: 1
Reka tuvugane ku ijambo bita kwera imbuto zikwiriye abihannye! Mu nsengero iwacu aho dusengera uzahasanga abantu bazi kuririmba neza, bazi gukurikiranya neza amagambo mu isengesho, yewe bazi kubwiriza neza ndetse n’Ijambo ry’Imana, ariko nubashakaho imbuto zikwiriye abihannye uzibure. Ibyo navuze haruguru ni amababi atoshye agaragara neza, ashobora no kugutera kwibeshya kuri uwo muntu!!! Ariko uzamwegere ukeneye kumusoromaho imbuto niho uzamusobanukirwa.
“Ariko rero imbuto z’Umwuka ni urukundo n’ibyishimo n’amahoro, no kwihangana no kugira neza n’ingeso nziza no gukiranuka, no kugwa neza no kwirinda.” Abagalatiya 5:22-23
Hari umuntu twabanye igihe asenga , yiyiriza ubusa ndetse kenshi , ariko wajya ushaka imbuto ukazibura, nkajya namubwira ko ntashobora kumutangira ubuhamya ko akijijwe, ariko imirimo yose yo mu rusengero akayikora!! Imana itugenderere
Yesu nawe ngo abonye uburyo uwo mutini utoshye , ufite ibibabi bigaragarira amaso neza, ati ntakabuze uriya mutima ufite imbuto, ariko awegereye ngo asanga ni amababi masa. Yesu adusure.
Imana idushakaho imbuto kuruta imirimo ikorerwa mu nsengero. Hari abantu benshi bazakugeraho bashonje mu buryo bw’Umwuka bakeneye gufashwa cyangwa se kurya ku mbuto wera ngo bahembuke . Bakeneye kugusoromaho kwihangana, kwirinda, gukiranuka, ubugwaneza, ingeso nziza. Yesu adushoboze kwera imbuto.
Ibihe byiza.


text:
Ese wifuza gusoma iyi ngingo mu %%?
Ni izihe mpamvu ebyiri zituma Imana idasubiza amasengesho amwe n’amwe?
Ni izihe mpamvu ebyiri zituma Imana idasubiza amasengesho amwe n’amwe?
Icyo Bibiliya ibivugaho
Hari amasengesho Imana idasubiza. Dore impamvu ebyiri zishobora gutuma Imana yirengagiza isengesho.
1. Isengesho ridahuje n’ibyo Imana ishaka
Imana ntisubiza amasengesho adahuje n’ibyo ishaka cyangwa ibyo idusaba biboneka muri Bibiliya (1 Yohana 5:14). Urugero, Imana idusaba kwirinda umururumba, kandi gukina urusimbi biteza imbere umururumba (1 Abakorinto 6:9, 10). Ku bw’ibyo, Imana ntishobora gusubiza isengesho uyitura uyisaba gutsinda muri tombola. Imana si wa muntu duhamagara uko twishakiye kugira ngo akore ibyo dushaka byose. Kandi rwose twagombye kwishimira ko Imana idateye ityo. Bitagenze bityo, twahora dufite ubwoba bw’ibintu bibi abantu bashobora kudusabira ku Mana.—Yakobo 4:3.
2. Mu gihe umuntu asenga agakora n’ibikorwa bibi
Imana ntiyumva amasengesho y’inkozi z’ibibi. Urugero, Imana yabwiye abantu bihandagazaga bavuga ko bayikorera ariko bagakora n’ibikorwa bibi, iti “
nubwo muvuga amasengesho menshi sinyumva, kuko ibiganza byanyu byuzuye amaraso” (Yesaya 1:15). Ariko iyo baza guhindura imyifatire yabo kandi ‘
bakanoza imishyikirano bafitanye’ n’Imana, yari kumva amasengesho yabo.—Yesaya 1:18.
IBINDI WAMENYA
UBUTUMWA BWIZA BUTURUKA KU MANA
Menya niba Imana yumva amasengesho yose, uko twagombye gusenga n’icyo twakora kugira ngo twegere Imana.
Yohereze
Yohereze
IBIBAZO BISHINGIYE KURI BIBILIYA
Ikinyarwanda
Kuki Imana idasubiza amasengesho amwe n’amwe?
https://assetsnffrgf-a.akamaihd.net/assets/m/502012528/univ/art/502012528_univ_sqr_xl.jpg


text:
N’ iki cyatuma Imana yishimira Umutima wawe? Edith Umugiraneza
Yesu ashimwe Bane Data, ndabaramukije mw’izina rya Yesu. Maze iminsi nibaza ku Mwami Dawudi uwo yari iwe n’impamvu Imana yamukunda akaba inshuti Yayo ikishimira umutima we.
Umwami Dawudi. Mu gihe Samuel yajyaga kwa Yesayi nkuko yari yatumwe n’Uwiteka ngo yimike Dawudi. Uko bigaragara Dawudi yari yibereye mu ntama abandi bari mu minsi mikuru, ndetse banahabwa agaciro na se kurusha Dawudi.
Nibajije nti Dawudi wasanga yarimo aragira yiririmbira ahimbaza Imana atunganye mu mutima adatekereza impamvu adahabwa agaciro n’umuryango, n’ibindi n’ibibazo byose yari kwibaza agacumuza umutima. Nuko Imana ibwira Samuel ati (Kuko Uwiteka atareba nkuko abantu bareba, abantu bareba ubwiza bugaragara, ariko Uwiteka we areba mu mutima.)1 Samuel 16:7
Ndakwifuriza kudatinda ku bantu.Turinde imitima yacu kuko niho iby’ubugingo biba hato tutabura umugisha no kugirirwa neza n’Imana.
Dawudi yahamije kwizera kwe mu ruhame mu gihe bikomeye. Urugamba hagati y’ Abisirayeli rwari rukaze, Abisirayeli bafite ubwoba, Dawudi ahura n’amajwi menshi k’urugamba yamubuzaga kurwana na Goliyati. Hari igihe mu kigeragezo gikomeye umuntu ahura n’amajwi menshi y’abantu cyangwa ya satani akubwirako icyo kibazo gikomeye cyane utakivamo ko n’ Imana byayinaniye kugikemura.
Ndetse bamwe bagatangira kukugira inama z’ibyo wakora binyuranyije n’ugushaka kw’Imana. Bakakubwira ibyakorwa, inzira wanyumo,… nkuko Sawuli yambitse Dawudi imyambaro ye n’ingofero,..
Ariko Dawudi arabyiyambura kuko yari aziko nta kindi kintu na kimwe cyamurengera cyangwa cyamurinda atari Imana ye. Zaburi 20: 8-9 ati: <Bamwe biringira amagare, abandi biringira amafarashi, ariko twebwe ho tuzavuga izina ry’Uwiteka Imana yacu.
Barunamye baragwa ariko twebweho turahagurutse turema. Zaburi 121:1-2 Aravuga ngo:
Twibuke inkuru za Eliya na Elisa igihe abana b’abahanuzi b’ i Beteli baca intege Elisa ngo nareke gukurikira Eliya, yagize neza kubacecekesha. Nawe cecekesha amajwi ya Satani.
Ese twebwe iyo tugeze mu bikomeye tugumana ukwizera cyangwa turakujugunya? Ese mubikomeye dukomera ku Mana yacu tukayihamiriza mu ruhame? cyangwa tugira ubwoba twita ku cyubahiro cyacu? Ese za ntwaro z’ Imana batubwira m’ Abefeso turazikoresha?
Abefeso 6:16 Kandi ikigeretse kuri byose mutware kwizera nk’ingabo, arizo muzashoboza kuzimisha imyambi yawa mubi yose yaka umuriro. Dawudi yagiraga Communion n’Imana (ubusabane), Zaburi nyinshi tuziko aba yiya adressa ku Mana directement akayibwira ikiri ku Mutima ntaburyarya uko yabaga ameze kose haba mu ntegenke, mu bibazo, mu byishimo n’amashimwe. Uku niko nagutumbiriye ahera hawe kugirango ndebe imbaraga zawe n’ubwiza bwawe. Uku niko nzaguhimbaza nkiriho, izina ryawe niryo nzaramburira amaboko. Zaburi 63: 3, 5 Birakwiye ko tugira igihe cyacu bwite cyo kugirana ubusabane n’Imana. Igira hirya gato usenge.


text:
Inkuge yubatse nk’iya Nowa yahuruje imbaga
Itsinda ry’abakirisitu ryizera ko inkuru zose zanditse muri bibiliya ari ukuri, ryakoze inkuge (ubwato bunini) bwatwaye miliyoni 100 z’Amadorali.
Ni Ubwato bubatse bagendeye ku bipimo byanditswe muri Bibiliya, hagamijwe kugaragaza, inkuge Nowa (Noah) yabaje abitegetswe n’Imana ngo azahungiremo umwuzure.
Umunya- Ositirariya (Australia) Ken Ham, Perezida w’iryo tsinda ryubutse iyo nkuge, ahamya ko icyo ari gikorwa gihambaye cyakozwe mu rwego rwa gikirisitu muri iki kinyejana. Iyo nkuge izatahwa ku mugaragaro kuri uyu wa gatanu tariki 8 Nyakanga 2016, mu muhango uzitabirwa n’abantu benshi baturutse hirya no hino ku isi.
Kuva uwo mushinga wo kubaka iyo nkuge watangiza muri 2010, hagiye haboneka abantu benshi bawurwanya, bakavuga ko utari ukwiriye kugabanyirizwa imisoro nk’uko byagenze.
Abo barwanya uwo mushinga, bavuga ko mu gihe tugezemo cya siyansi iteye imbere ibyo bitari bikwiriye gukorwa kuko bibangamiye uburere.
Abadashyigikiye icyo gikorwa, biteguye kujya gukora imyigaragambyo ku munsi w’ejo ubwo iyo nkuge izaba imurikirwa ruhabanda ku mugaragaro.
Ibitekerezo ( 17 )
ibibyose bishushanya iminsiyanyuma.ahhaaaaa!!!!!!!!!!!.
NONESE NTIBUFITE MOTEUR? BABA BIBESHYE
Mbega!!!
gusa ni ibyagatangaza pe!
ariko si mbishira amakenga kuko ni imbuzi. imbuuzi!!!!
ubwo bwato bute ubwuzu!
baruhiye ubusa ,nibashyimo moteri bajye baroba amafi imana ntizongera kurimbuza amazi isi.
Mbega byiza weeeeeee!!!!!!!!!!
kbs biratangaje cyane tubitege amaso
nanjye binteyamatsiko yokubugeramo.
Arikwabantu bagiramatsiko ese baribagamijiki bituma bakoresha amafaranga anganakuriya.
ibi byose byerekanako turi mubihe byanyuma
Abo Bantu ndabashimye Imana rurema ibahe imigisha
nibande bashya ubwoba keretse wowe kuko icyo utabona ntigishobora kugukanga keretse uri igikanjye nyine


text:
Nyamasheke: Abaturage barasabwa kubyaza umusaruro amahirwe bafite bakikura mu bukene
Nyuma y’uko ubushakashatsi bwakozwe ku mibereho y’ingo ku nshuro ya gatatu bugaragaje ko 63,4% by’abaturage b’akarere ka Nyamasheke baba munsi y’umurongo Nyuma y’uko ubushakashatsi More...
Nyamasheke: Barasabwa gutanga raporo z’ibiza buri munsi muri Midimar
Abashinzwe imibereho myiza mu mirenge igize akarere ka Nyamasheke barasabwa kujya batanga raporo ku biza bigwirira imirenge bakoreramo buri munsi, ibi bikaba bizafasha minisiteri ishinzwe gukumira ibiza no gucyura More...
Gisagara: Umunsi w’abakozi ni igihe cyo gusuzuma imikorere
Abakozi b’akarere ka Gisagara bafashe bizihirije hamwe umunsi w’abakozi ndetse bahavana amasomo atandukanye harimo n’iry’uko uyu munsi wagakwiye kuba igihe cyiza cyo gusuzuma ibyavuye More...
Abayobozi b’Utugari badakora neza bahombya Rwamagana
Inteko y’Akarere ka Rwamagana yateranye kuwa 6 Mata uyu mwaka yikomye Abanyamabanga Nshingwabikorwa b’Utugari ivuga ko badakora neza akazi bahawe, bikaba bitera abantu byibura 40 kudakora akazi kabo More...
“Indimi z’amahanga tuzihe umwanya ariko ntizivangire ikinyarwanda†Celestin Kabahizi
Dukwiye guha indimi z’amahanga umwanya wazo ariko ntizikwiye kuvangira ikinyarwanda cyangwa ngo zigikomere kuko ni umutungo twisangiye nk’abanyarwanda. Ibi More...
Nyamasheke: Ubuzima bwa buri munsi ntawabutandukanya n’ubutabire-Kagoboka Nasasira
Tariki ya 17 werurwe 2012, mu karere ka Nyamasheke hizihirijwe umunsi mpuzamahanga wahariwe ubumenyi, ukaba warabereye mu karere ka Nyamasheke ku rwego rw’intara y’iburengerazuba. Uyu munsi wari witabiriwe More...
Kuba umunsi w’intwari wizihirijwe mu midugudu hari icyo bivuze ku baturage
Ntibyari bisanzwe ko umunsi w’intwari wizihirizwa mu Midugudu hirya no hino rwagati mu baturage. Kuba rero uyu munsi w’intwari wo mu mwaka wa 2012 wizihirijwe mu midugudu ngo hari icyo bivuze kuri More...
Amazi yabaye make muri Rwamagana, ni ukuyasaranganya kugeza mu 2013
Ubwo abatuye umujyi wa Rwamagana binubira ko basigaye babura amazi uko bayakeneye, akaboneka rimwe na rimwe, ubuyobozi bwa EWSA, Ikigo cy’u Rwanda gishinzwe gusakaza amazi n’amashanyarazi no kubungabunga More...
Amasambu agifite ibibazo ntatangirwa ibyemezo bya burundu
Ibyo byatangajwe na Mukagashugi Chantal, umukozi w’ikigo cy’igihugu cy’umutungo kamere, ishami ry’ubutaka, ubwo batangaga ibyemezo bya burundu by’ubutaka mu Karere ka Kamonyi. More...


text:
Ibimenyetso bigaragaza urukundo nyarukundo
Uko umusore/umugabo yakigarurira umutima w’umukunzi we
Imigirire y’umusore/umugabo wifuzwa na buri mukobwa wese
Burya mu mibereho ya buri munsi cyane cyane ku buzima bw’abakundana by’akarusho bakaba baramaze kurushinga/kubana, umugore/umukobwa yemezwa n’utuntu duto duto kandi tukabasha kumutwara umutima burundu. Niba rero uri umugabo/ umusore ukaba ushaka kwigarurira burundu umutima w’umukunzi wawe, wite kuri ibi bintu bikurikira kuko ni ingenzi mu iyubakwa ry’urukundo rwawe.
Mu gihe mukurikije izi nyigisho, ntakabuza urugo/urukundo rwanyu ruzaba indashyikirwa mwibere intangarugero n’icyitegererezo ku bandi, kuko ibi ni ibintu byoroshye kubikora nyamara bikagira umusaruro w’indashyikirwa mu myubakire y’abashakanye:
-Kumusoma buri uko umusezeye na buri uko umusuhuje
Iki ni igikorwa kigaragarira amaso uba ukoze ariko nyamara ntabwo biba birangiriye aho kuko byirukanyira mu byiyumviro byanyu bigatuma muhora muzirikana urwabahuje mukibera umugore n’umugabo. Gusoma umugore wawe bigire umuco maze urebe ngo murarwubaka rugashinga imizi.
-Kumuhamagara, Kwandika SMS cyangwa Email byibura rimwe ku munsi
Ibi mushobora kubikora mubazanya uko mumerewe aho muri hatandukanye n’ubwo muba mubizi neza ko murahurira mu rugo. Mushobora kandi no kuganira kuri gahunda mwapanze za nimugoroba.
-Kugirana nibura ikiganiro cy’iminota 5 muri kumwe
Iki gikorwa cy’ingenzi mushobora kukigirana mugitondo mubyutse, cyangwa se mukabikora nijoro mugiye kuryama. N’ubwo biba bitoroshye kubafite nk’abana bato, burya mugomba gukora uko mushoboye kose mukabonerana umwanya wo kuganira televiziyo na telefoni mukaba mubyegeje hirya.
-Guhoberana mukamarana nibura amasegonda 30
Ibi bigomba gukorwa mbere y’uko ujya ku kazi, nyuma yako kimwe n’uko mwabikora mugiye kuryama. Uku guhoberana by’amasegonda 30 ni iby’ingenzi cyane kuko bituma imibiri yanyu ikanguka mugahora mwumva buri wese ararikiye undi.
Ubushakashatsi bwerekanye ko guhoberana bigabanya umuvuduko w’amaraso bigatera kandi umubano mwiza hagati yanyu mwembi. Ibi rero ni ngombwa kubikora buri munsi kuko bituma agaciro k’umufasha wawe kiyongera n’urukundo rwanyu rugashinga imizi.